עצות לחיסכון בכל התחומים - באופן טבעי
נשמע לי שהוא מסכים עם עצמו, ואת מסכימה גם עם עצמך וגם עם עצמו, ובחוויה שלי ההסכמה הכפולה שלך כאן עם שניכם היא מדוייקת לגמרי... (לב_שומע‏‏ מתוך פתח_לשינוי‏)
עצות_לחיסכון_בכל_התחומים הפניות_לכאן‏, דפים_דומים‏
ראו גם: מדור_צריכה_נבונה‏/ מדור_אקולוגיה‏ / מדור_פסולת_ומיחזור‏
בדף זה מרוכזות עצות לחסכון בתחומים הבאים:
דברים שלא צריך יותר
טיפה אנושיות
אפשר למחזר מגבונים
בנק – חסכון בעמלות
בנק – שונות
קצת אידאולוגיה
ערכה: מ_י_כ_ל?‏
תרמו: , טרה_רוסה‏, ה_עוגיה‏, אביב_חדש‏, עוף_החול‏, מיכל_מ‏, עידית, מורן, תמר_ס‏, נועה_ברקת‏, אמא_אינקובטור‏, מאמא_מאוהבת‏, יערת_דבש‏, רוני, ציירת_הקומיקס‏, עדי_יותם‏, בשמת_א‏, חווה_ש?‏, מים_שקטים?‏, מ_י_כ_ל?‏.
1. דברים שלא צריך יותר
למכור או להחליף - ספרים שנתגלו כלא מענינים, בגד שמעולם לא נלבש ושאר אביזרים ישנים ניתן למכור או להחליף. ואיך עושים את זה? אז אני מכירה כשתי חנויות בתל אביב, חנויות יד שנייה, ששמחות לקנות בגדים אביזרים וכו' במצב טוב ולשלם לכם כסף מזומן או לחילופין לאפשר לכם לבחור פריטים אחרים מהחנות. קראתי פה באתר וגם ניתן במנועי החיפוש השונים לקבל כתובות של חנויו כאלו בכל אזור כמעט. מה שטוב בשיטה הזו,זה שהבית נקי מג'אנק שאספתם, וזה גם מכניס כסף שבוזבז לריק, גם מכניס אנרגיות חיוביות לגוף (תחושת יעילות) וגם גורם לאי ביזבוז של משאבי טבע (סיבים, עצים כותנה וכו'), הפאנג שוואי גם אומר משהו על זה אבל אני לא זוכרת מה... (ג'ינ_ג'ית‏); כתבה במוסף הארץ בענין ‏חנויות בגדים יד שניה‏ (מיכל_מ‏); בחנות כלי בית שיגריס באבן גבירול בתל אביב מחליפים מתנות מחתונות (או סתם פסח שקיבלתם הרבה כלים). לא משנה מאיפה המתנות, או אם יש להם פתק או חשבונית. קובעים "פגישה", באים עם מה שרוצים להחליף, מקבלים הערכת שווי, ולוקחים במקום משהו אחר. אני החלפתי (בזמנו) המון דברים קטנים ולא שימושיים בסיר אחד גדול. (טרה_רוסה‏)
לתת - מה שאינו מתאים לחנויות יד שניה ניתן לתת לחברים, הומלסים וכו'. (ג'ינ_ג'ית‏)
למחזר לשימוש אחר -
מסדין לבן ישן שהיה לי בבית חתכתי לשני חלקים שווים ויצרתי שני וילונות פשוטים, החלק החתוך היה זה שתולים ממנו וככה גם לא צריך לתפור כלום. לולאות לא עשיתי, פשוט קניתי כמה קליפסים כאלה מברזלים (בכל חנות וילונות) ומוט וילון (הכי פשוט, עלה גרושים) ויש לי בחדר שני וילונות לבנים, חלקים, בלי כסף. (ג'ינ_ג'ית‏)
סירים שנשרפו ועבר עליהם זמנם-הופכים לעציצים מקוריים. כנ"ל לגבי קופסאות שימורים -ממלאים במים או בחול, עם צמחי תבלין, וזה גדל יופי. צריך רק לחורר חורים מתחת לכל כלי שמכניסים לתוכו אדמה שיהיה מקום לניקוז המים. (ג'ינ_ג'ית‏)
קופסאות של כל מניי אריזות - לפעמים כשרוחה של בתיה עוזיאל שורה עליי אני עוטפת בכל מיני ניירות יפים של עטיפה ויוצרת קופסאות איחסון יפות לתכשיטים, גומיות שיער, אביזרים ומתנות (יש שיטה של הדבקת טלאים, חותכים קרעי נייר של נייר עטיפה יפה ומדביקים אחד ליד השני, יוצר מראה עתיק ויפה, מקצועי ולא ילדותי ). (ג'ינ_ג'ית‏)
בגדים ממש ישנים- שנייה לפני שהם הופכים לסמרטוטים, אני גוזרת חתיכות מעניינות ותופרת אחד לאחד- בסוף יוצא תיק צד מדליק או ארנקים למתנות, באותה צורה אפשר לתפור שמיכת טלאים לפיקניקים וכאלה. (ג'ינ_ג'ית‏)
שמיכות ישנות ולא שמישות בעליל - עוברות לחברים חברות עם בעלי חיים - שיהיה להם על מה לרבוץ (חוץ מאשר על הספה הכי שווה בבית). (ג'י_ג'ית?‏)
דפים שעשו בהם שימוש, תמיד יש את הצד השני שעוד לא נוצל- לחתוך לחלקים שווים, לשים על המקרר וליד הטלפון להודעות. (ג'ינ_ג'ית‏)
מנייר בכלל אפשר לעשות עבודות בעיסת נייר - קערות וכו', זה נורא פשוט ומעבר לקערות, קופסאות, בובות וכו' זה מיחזור נייר מטורף (כל נייר ג'יפה יכול לעבוד בעיסת נייר)וזה בתכלס' תרפייה בעיסוק. (ג'ינ_ג'ית‏)
לחתוך באלכסון את החלק העליון של בקבוק חלב (2 ליטר עם ידית, או כל מיכל כזה עם ידית) ככה שהידית נשארת אבל יש פתח גדול ולהשתמש בזה לאטבי כביסה, מברשות שיניים, וכ"ו (כי תולים את הכלי מהידית). (טרה_רוסה‏)
ארון מכוער וזול ששכב לו כך ועמד לעוף מהבית ארון של הום סנטר דמוי עץ. צבעתי בצבע בסיס ואח'כ בצבע לבן - שמנת עם שיופים בין כל שכבה במקום הידיות המכוערות השחלתי חוט טבעי וחרוזי עץ צבעוניים וכל מי שרואה אוהב נורא. ממש סטייל! (עידית)
להכין לבד -
וילון אמבט - קונה יריעת פלסטיק שקוף מחנות חומרי בניין פלסטיק שקוף, גוזרת לחצי כי זה כפול ויוצא אחלה וילון לאמבטיה עושים חורים בחלק העליון עם מחורר של דפים (עידית)
2. קניות
קניה מרוכזת - לקנות תבלינים יחד עם עוד שני אנשים. אפילו כשקונים רק 100 ג"ר של תבלין, זו כמות גדולה שרוב האנשים לא משתמשים בה בשנה. תבלינים גם צריכים להיות טריים, הם לא נשמרים זמן רב. אם קונים יחד ומתחלקים, זה יוצא שליש מחיר! (טרה_רוסה‏)
מיקוח- אם כבר קונים קנייה מרוכזת בחנויות תבלינים כי הכל שם זול (כולל פסטות, אורז, כסמת, פירות יבשים, מרק עוף ושאר תבלינים), ניתן להתמקח על המחיר. כך גם בקניות בשוק. (ג'ינ_ג'ית‏).
סופר מול מיני מרקט- עד כמה שזה נשמע טריוויאלי רצוי מאד לחפש את הסופר הזול. ראשית עדיף להתעלם לחלוטין מרשתות גדולות. הן תמיד יקרות. בכל מקום יש סופרמרקטים פרטיים. משהו שהתחיל לפני שנים כמינימרקט וגדל. הם פחות יפים ונוחים אבל לרוב הם מאד תחרותיים. ההבדלים מגעים לאחוזים ניכרים לגבי כל מוצר ומוצר. אצלי לדוגמא בדקתי וגיליתי שההבדל מגיע ליותר ממתאיים ש"ח לקניה שבועית רגילה בין הסופר הפרטי לבין הסופר של הרשת הלא כל כך יקרה. (עוף_החול‏)
להשוות מחירים גם בין מקומות שלא הייתם חושבים- לדוגמה, אני תמיד חשבתי ששוק ללוינסקי לתבלינים בת"א מאוד זול. גיליתי שלא. לדוגמה, בהריון קניתי תה פטל. בשוק לוינסקי עלה 35 ש"ח ל-100 גר. בחנות טבע (שבדרך כלל נחשבות יקרות), עלה 8 שח ל-50 גר (14 ל-100) ובדיאדה עלה יותר מ-40 שח לשקית שאני לא זוכרת אם הייתה 50 או 100 גר. (טרה_רוסה‏)
רשימה - ללכת לעשות קניות עם רשימה (תמר_ס‏) וכן - משהו שאימצתי מהגברת המעופפת: לעשות רשימת בישולים לשבוע הקרוב ואז ללכת לקנות רק מה שברשימה. הורדנו ככה את הקניה השבועית שלנו ב-200 ש"ח לשבוע. (נועה_ברקת‏)
לקנות הרבה ובזול? – לאו דווקא - עצה שלכאורה מנוגדת לכל הגיון אבל אצלי היא עובדת: לא לקנות ירקות בזיל-הזול כי אז חוזרים מהשוק עם עשרים קילו ירקות שחמישה עשר מהם נזרקים בסוף השבוע. כשאני קונה ביוקר יחסי ומתלבטת חזור והתלבט האם לקנות מנגו אחד או שניים, אני (א) קונה פחות (ב) ירקות יקרים יפים יותר בד"כ וארבעה תפוזים יפים ייאכלו, בעוד עשרה תפוזים מצ'וקמקים יישארו ויצ'טקמקו עוד יותר. (אמא_אינקובטור‏)
לקנות את הזול ביותר? לא תמיד - לא לקנות אוטומטית את הזול ביותר. מגבות ומצעים למשל, נהנים מהם הרבה יותר ולאורך זמן אם קונים משהו יפה ואיכותי ויקר להחריד ב"כיתן", במקום אריזה בזיל הזול מאיזו סלסלה בסופר. (אמא_אינקובטור‏). אביב_חדש‏ מסכימה ומוסיפה - מספיקים שני סטים למיטה הזוגית (אולי כשיש ילדים מרטיבים, יותר). מכיוון שאני שונאת לקפל מצעים, בעיקר הגדולים, אני מורידה בבוקר, מכבסת, מייבשת צ'יק צ'ק במייבש (בכל מקרה אין לי איפה לתלות את כל הגודל הזה) ומחזירה למיטה.
לא לעשות קניות רעבים. להשתדל לא לעשות קניות עם ילדים קטנים. ובעיקר לא לעשות קניות עם ילדים קטנים ורעבים. (אמא_אינקובטור‏)
תקציב – כן או לא? - בעד: אנחנו החלטנו להקציב כל שבוע סכום מסויים לקניה בספורמרקט. מה שלא נכנס, לא נכנס. הסופרמרקט רחוק והחנות הסמוכה יקרה כך שלא מוציאים הרבה על "השלמות". כך גיליתי שאני מנסה להיות יצירתית יותר, לחפש תחליפים, להסתפק בפחות ולא לאגור מלאי בארונות. אנו מגיעים לסוף השבוע עם מקרר ריק ואיזו הרגשת סיפוק זו למלא אותו! (אמא_אינקובטור‏). נגד: זה בעייתי. ניסיתי את זה לאחרונה, ואח"כ עשיתי תקופה של "ללא חשבון". מתגלה, שכששולטים, רוצים לבזבז יותר. רוצים להגיע לתקרה המוקצבת. יש נטיה לא לדייק במה שקונים. (יערת_דבש‏)
הזמנה בטלפון – כן או לא? - על פי אודטה: כדי להימנע מקניות מיותרות בסופר בגלל מיבצעים ומפתים (או כביכול מפתים) לא הולכים לסופר, מזמינים דרך הטלפון וזה חוסך קניות מיותרות. לא בדקתי את זה (אצלנו אין אפשרות כזאת) אבל לדעתי שווה בדיקה , לא לשכוח לקחת בחשבון טיפ לשליח (דרומה); אבל צריך לקחת בחשבון שבהזמנות טלפוניות כמו בנט-סל מחירי המוצרים יקרים יותר. למרות זאת בשורה התחתונה לעתים חסכוני כי באמת קונים בדיוק מה שצריך לפי רשימה (רוני)
החזרת מוצרים שפג תוקפם - ניתן בקו אופ ונדמה לי שגם בשאר הרשתות להחזיר מוצרים פגי תוקף בתנאי שהם סגורים. למשל גבינות שלא הספקתם לפתוח או חומוס וכאלה. הולכים לקופה הראשית ומקבלים זיכוי (ג'ינ_ג'ית‏)
קניה מיד שניה - מה שיפה בחנויות יד שנייה זה שיש המון פריטים שכבר תפסו צורה של מישהי אחרת. ואז כשזה יושב עלייך זה נראה מעולה. דבר נוסף שמדליק בחנויות יד שנייה, זה המבחר הבלתי רגיל של דברים ייחודיים. כל מיני כאלה שאולי הגיעו מארצות שונות, מתופרות פרטיות. (ג'ינ_ג'ית‏)
קניה באמצעות האינטרנט - אתר מצויןן באינטרנט להשוואת מחירים ‏www.zap.co.il‏ (פלוני_אלמונית‏). לא להתייחס לדירוגים בZAP - מניסיון לא מפרסמים דירוגים גרועים גם כשמדובר בחיסרון ידוע של המוצר, כנראה בשל הסכם בין האתר למפרסמים. עם זאת השוואת המחירים אכן נוחה מאד (ליאורה_נ?‏)
להכין לבד - אפשר ואפילו די בקלות להכין לבד מתנות יפיפיות ומיוחדות במקום לקנות. לדוגמא אני אוהבת מאד אוריגמי ואני מכינה מתנות מיוחדות מאוריגמי זה יפה, מקורי נראה מליון דולר ועולה לי כמעט כלום ולוקח לי בדרך כלל מס' שעות אבל אני נהנית מכל רגע. (עוף_החול‏)
ברכות בהכנה עצמית - גם ברכות. אני אף פעם לא קונה ברכות. תמיד מכינה לבד. או מקישוטי אוריגמי או ריקמה או חיצוכי נייר אבל גם מי שלא אוהב מלאכת יד יכול להכין ברכות יפיפיןת בבית פשוט לקחת חתיכת בריסטול יפה לקפל לשניים למצוא תמונה יפה או משהו אחר ולהדביק בצד אחד ובצד השני לכתוב ברכה. לילדים אגב אני אף פעם לא מצרפת ברכה. זה בכלל לא מענין אותם. אני גוזרת מקרטון פתק קטן כותבת עליו "ל____ באהבה מאיתנו" וזהו. (עוף_החול‏)
חשיבות האריזה - אריזה יפה עושה הרבה פעמים את כל ההבדל. להשקיע באריזה, לא כסף, זמן ותשומת לב. (עוף_החול‏)
רעיונות למתנות לא יקרות
עציצים - אני מעדיפה לקנות במתנה עציצי פרחים במקום פרחים. ראשית ניתן להשיג עציצים יפהיפיים ומרשימים במחירים של 10-70 ₪, שזה בערך מחירים שמוציאים על זר פרחים שנותנים במתנה. היתרון הוא די ברור- עציץ לא מתכלה כמו זר פרחים, והתגובות הם תמיד של חיוכים והתפעלות, וכשאני חוזרת לאותו אדם, העציץ עוד שם עם הפרחים היפים שלו(יש עציצי פלפל וחרציות וכלניות ורקפות ומה לא... זולים גם בלי להרחיק עד משתלה שכוחת אל).(ג'ינ_ג'ית‏)
מתנה לילדות (מגיל חמש והלאה) - ביום ההולדת האחרון של האחיינית שלי אספתי מהמגירות שלי כוווול מיני פיצפקס- שרשראות שאני לא אלך איתם בחיים, עגילים כנ"ל, סיכות מצחיקות, טונות של צמידים. דברים שכבר שנים חבל לי לזרוק. הכנסתי הכל לקופסא מצויצת שקניתי (ורד+לבבות+נוצצים) וזו הייתה המתנה הכי הכי הכי. (ציירת_הקומיקס‏)
שקיות בד ממולאות בקטניות שונות כמשחק לפעוטות (שירה)
ראו גם מתנות_מתכלות‏
חלופות טבעיות וזולות למסכת שיער -
-למרוח מיונז על השיער לשעה-שעתיים, חברה אומרת שזה הופך את השיער לרך ומבריק בצורה בלתי רגילה. (ג'ינ_ג'ית‏)
-לערבב כמות שווה של שמן זית, ביצה ומרכך שיער למרוח על השיער למשך הלילה- מניסיון מבריק את השיער ומרכך אותו. (ג'ינ_ג'ית‏)
קרם ידיים - לידיים נעימות ואלסטיות, לקחת גרגירי סוכר עם מעט לימון סחוט- ולנקות את עור הידיים- זה מעין פילינג לידיים. לאחר מכן למרוח ואזלין או קרם ידיים שומני אחר, לכסות בכפפות ניילון או כותנה ולישון עם זה כמה שעות- עור הידיים הופך להיות כמו של תינוק. (ג'ינ_ג'ית‏)
הוספת הערה: אבל לטווח של יממה שלמה - הידיים עוד יותר מתייבשות בגלל הוזלין. עדיף חמאת שיאה! (ניבה_ שקד)
5. טיפת אנושיות
להשתמש רק במוצרים שלא נוסו על בעלי חיים, ולחסוך סבל מיותר. מי שמסתבך עם העניין, ולא רוצה לזכור יותר מדי מידע, יכול פשוט לקנות הכל ד"ר פישר. (טרה_רוסה‏)
ולמידע נוסף אפשר לבדוק ב- ניסויים_בבעלי_חיים‏.
6. מוצרי ניקיון
מלח לימון במקום קלגון - עד שאני כבר מנקה... אני אוהבת להשתמש בהרבה חומרי ניקוי, אממה.. לא תמיד זה טוב לסביבה, לכיס ולבריאות. לכן מצאתי כמה תחליפים מעולים לניקיון מאלו הרגילים. למשל במקום לקנות קלגון או כל מיני מכשירים מנטרלי אבנית מהמכונה ולהשתעבד להוצאה הקבועה שלהם, אני קונה מלח לימון חבילה של חצי קילו בשקלים בודדים- אחת לחצי שנה מפעילה את מכונת הכביסה/הקומקום החשמלי וכו' עם מלח לימון והרבה מים - הרתחה של כל העסק. העסק מתנקה היטב מאבנית בכלום כסף ומאמץ ובלי כל החומרים הסופר יקרים ומזיקים. (ג'ינ_ג'ית‏); ממולץ לרכוש מלח לימון בתפזורת בחנויות תבלינים. זול מאשר בסופר (ה_עוגיה‏)
אבקת כביסה לשטיפת רצפות - כף אחת של אבקת כביסה, לא משנה מאיזה סוג, הריצפה נקייה, מבריקה, ומשום מה דוחה ג'וקים. בדוק. לא יקר, לא צריך מבריק רצפות וכל מיני המצאות שלא לדבר על חומרי הדברה ושאר מזיקים...
מים רותחים ולימון כממיסי שומן - ממיסים כמעט כל שומן מגעיל במיוחד מכלי המטבח, ואם זה לא מספיק אז מוסיפים קצת לימון סחוט, ואם גם זה לא אז אין ברירה שולפים מסיר שומנים קר - הוא עושה את העבודה אבל ממש לא טוב לנו ולסביבה. (נו, אני לא טלית שכולה תכלת, אבל אם כבר, אז אני הולכת על הטוב ביותר- כי רק לעשירים יש את הפריבילגיה לקנות דברים לא טובים, לנו, פשוטי העם, אין כסף בשביל זה....). (ג'ינ_ג'ית‏)
סודה לשתיה לניקוי שטיחים - הרבה פעמים שטיחים חוטפים כל מיני פישפושים ומיני נוזלים שנשפכים עליהם והם מסריחים. יש פיתרון מאד פשוט וזול. ללכת לחנות תבלינים ולקנות סודה לשתיה (הרבה) לפזר על שטיח שאוב ולהכניס לתוך הסיבים עם מטאטא. להשאיר שם בערך 3 ימים ואחר כך לשאוב שוב. מעלים כל ריח. (עוף_החול‏)
סודה לשתיה לניקוי במטבח - אם טיגנתם ואזור הכירים מסריח או כל בישולים משפריצים אחרים שעושים ריח לא נעים לערבב בקערה מים פושרים על סודה לשתיה ולנגב עם זה את הקירות במטלית (עוף_החול‏); העברתי את הסודה לקופסה ריקה גדולה של תבלינים וזה מאוד נוח לשימוש - יש חורים במכסה ונועה עכשיו עוזרת לי לנקות את האמבטיה ואת הכיור (- היא שופכת את הסודה ואני משפשפת...) - נדהמתי כמה שזה יעיל, זול וכמובן ידידותי לסביבה. ממש כיף! סירים שנשרפו בהם דברים שפעם היה לוקח הרבה זמן לשפשף כדי לנקותם עכשיו זה הולך ממש בצ'יק! (מאמא_מאוהבת‏)
עוד על נקיון בסודה לשתיה בדף נקיון_ידידותי_לסביבה‏
הדלקת נר כפתרון לריח רע בבית - אני מתכוונת לנרות פושטים אפילו כאלה של שבת מעבירים ריחות לא נעימים. (עוף_החול‏)
לקנות מילויים של אבקות כביסה או שפירצרים - למשל כל הרסס נגב שאני אישית לא משתמשת בהם, אבל יש להם פופולריות עצומה, ניתן לקנות רק מילויים שלהם בהפרשים של 10 ש"ח בלי כל המיכל. אותו כנ"ל לגבי אבקות כביסה סבון נוזלי וכו'. (ג'ינ_ג'ית‏). ולמתקדמים: למלא בבקבוק הרסס נגב (שאצלנו דווקא הולך לא רע) מעט נוזל לניקוי כללי, מדולל במים. לדעתי ג'ארה ענקית של נוזל לניקוי כללי עולה פחות ממיכל של 750 מ"ל. (אמא_אינקובטור‏)
לכבס את מטליות המטבח- רעיון שקיבלתי מחברה שאמרה שבקיבוץ מכבסים בערך הכל. כיבסתי והם שורדים לא רע. (ג'ינ_ג'ית‏). את מטליות המטבח לכבס כל כמה ימים, מקסימום שבוע ומיד כשיש כתם לזרוק לכביסה. בכלל אפשר לזרוק אותן בתדירות, נניח, של מגבות הידיים, לסל הכביסה. אחרי השימוש לשטוף אותן היטב ולהניח פרושות, או לתלות על הברז, שיתייבשו. (עדי_יותם‏)
להשתמש במחצית גודל מטלית המטבח - אצלנו חותכים את המטליות לשתיים - הגודל המקורי גדול מדי ומיותר. (עדי_יותם‏)
לכבס את וילון האמבטיה במכונה - יוצא כמו חדש! (אולי העצה הזאת תחסוך למישהו קנייה של וילון) (טרה_רוסה‏)
עצות לגבי הסרת עובש מוילונות אמבט ראו הסרת_כתמים‏
קנית אריזות גדולות – כן או לא? - אריזות גדולות הן לא בהכרי חסכוניות יותר מבחינת המחיר. לפני שבוחרים באריזה גדולה לחשב מחיר לקילו/ליטר/יחידה ולראות אם זה באמת עולה פחות. גם מבחינות אחרות הן בודאי בזבזניות יותר כי כשיש הרבה משתמשים בנדיבות רבה יותר. כאשר משתמשים במוצר לפי כמות מוכתבת מראש אין הבדל (כוס קמח היא כוס קמח גם אם לוקחים אותה משק), אבל במקום בו העין אחראית (שימוש בשמפו למשל)- זה משמעותי. בנוסף - אריזה גדולה הולכת הרבה פעמים עם פתח רחב. למשל - שמן זית שיש לנו בקנקל 2 ל' - בכל פעם שמטים את הבקבוק נשפך בכמויות. העברתי לבקבוק קטן עם פיית ספורט מסתובבת - פתאום יוצא שפריץ דק ונשפך הרבה פחות. (ה_עוגיה‏); עפ"י כתבה במוסף "ממון" של ידיעות אחרונות: קיימות אבקות כביסה שהן לא קומפקטיות אך מצויין כך על האריזה. פשוט צריך לשים לב. כמו כן, לעתים יש אריזות ענק אבל כתוב שצריך להשתמש ביותר אבקה (45 גר' אבקה לעומת 37 גר' אבקה) ועוד עניינים כאלו (אביב_חדש‏); באבקת כביסה צריך להסתכל על האריזה מה הוראות הכביסה, כמה אבקה צריך לשים (בד"כ כתוב "כף מידה" ואחכ מצויין משקל האבקה), ואז לחשב כמה כביסות יש באריזה ומה המחיר לכביסה בודדת (ואת זה להשוות בין האריזות השונות) (ה_עוגיה‏)
שימוש במינימום הכרחי - הצעה מתוך תוכנית טלויזיה הולנדית: להפחית בכמות של החומר (נוזל כלים, שמפו, אבקת כביסה) עוד ועוד. כשאתם רואים שהחומר לא עושה את העבודה שלו (השיער לא מרגיש נעים וכו'). אז תוסיפו בחזרה טיפה- זו היא הכמות המינימאלית שאתם צריכים. זה טייפ שטוב במיוחד לישראלים אשר ידועים בכך שאהובים להשתמש בכמויות אדירות של חומרי ניקוי: "שיהיה הרבה נקי". (ציירת_הקומיקס‏)
דילול סבון הנוזלי - במרבית המקרים הסבונים הנוזליים כל כך סמיכים שאפשר פשוט לדלל אותם במים- ועדיין תקבלו חומר ניקוי יעיל. מכיוון שכשנמצאים בבית עם ילדים בדרך כלל שוטפים ידיים המון (עוד חיתול השוחלף, עוד ג'יפה שנוגבה מהרצפה)- אז ככה זה גם מזיק פחות לעור הידיים (ולאדמה, ובכלל). (ציירת_הקומיקס‏). עם זאת מזהירה כי מים שמוסיפים לסבון כלשהו במיכל סגור - יוצרים בקטריות, ולכן אם רוצים לדלל אז לדלל כמות קטנה בכל פעם.
המלצות לאבקות כביסה חסכוניות - - אבקת כביסה של זוהר דליה בשק ענק של 10 ק"ג במחיר של 70 ש"ח. מאוד חסכוני (ואקולוגי בעניין האריזה). (אביב_חדש‏); אבקת כביסה של פיסגה במבצע - גם קילו וחצי ב-9 ש"ח, וגם מסתבר שזו אבקה מאוד קומפקטית ואני משתמשת בשליש הכמות הרגילה לכל מכונה! (בשמת_א‏)
נייר טואלט - יש לי חברה שבודקת מה האורך הכולל של נייר הטואלט בחבילה ועל פי זה קונה (בהשוואה למחיר כמובן) (אביב_חדש‏). מעבר לאורך, הנתון שבאמת קובע הוא העובי והטיב (כלומר, בנייר א צריך 6 ריבועים לפעם בזמן שבנייר ב צריך 2) זה הבדל משמעותי. אז אני קונה סוג אקולוגי פושט כשהוא במחיר טוב, וסוג יקר וחסכוני אבל רק אם הוא במבצע במחיר סביר. ואת שני המחירים אני זוכרת בעל פה לבדיקה אם שווה או לא. (בשמת_א‏). אני קונה את הנייר הדחוס שאין לו גליל. לדעתי הוא מחזיק מעמד הכי הרבה זמן (טרה_רוסה‏). בנייר טואלט אפשר להשוות בין חבילות שונות בעזרת שקילה (ה_עוגיה‏).
7. אפשר למחזר מגבונים!
במקום במגבונים, לשטוף את הטוסיק או לנגב בצמר גפן רטוב - יותר זול ובריא (שירה).
מגבונים לניקוי כללי - המגבונים שימושיים מאוד לניקוי (ואחרי שרואים איך הם מסירים כתמים כלכך טוב מבינים שכנראה יש בהם חומרים שלא מתאימים לטוסיק עדין). (ה_עוגיה‏)
מיחזור מגבונים משומשים - מגבונים שנעשה בהם שימוש (ולא לקקי) הולכים לסל הכביסה. אח"כ אני מסדרת אותם בדיספנסר והם משמשים למגוון שימושים. (ואז שוב לכביסה). איך מסדרים בדיספנסר? פורשים את המגבון לאורך, בתחתיתו מניחים את המגבון הבא בחפיפה מינימלית (פחות מ2 ס"מ) וכן הלאה כמו רעפים. מתחילים לגלגל מלמעלה ומגלגלים כל הזמן (מגלגלים ומוסיפים, מוסיפים ומגלגלים. לא צריך חדר שלם בשביל זה). בסוף מקבלים גליל שמנמן. שולפים את ההתחלה מהאמצע ומוציאים דרך חריץ מורחב במכסה של קופסא עגולה (קופסא של סימילק למשל). ואפשר תמיד להוסיף עוד מגבונים שיצאו מהכביסה (כי ההוספה היא בחלק החיצוני של הגליל). (ה_עוגיה‏)
מגבונים משומשים לריפוד החיתול - אני מכירה מישהי שמשתמשת במגבונים המשומשים (אני לא יודעת אם יש הפרדה של פיפיקקי) שוב אחרי הכביסה כחוצץ בין חיתול בד לגוף התינוק. החומרים כבר לא שם, והבד נעים ורך. (אביב_חדש‏)
8. שאריות מזון
כקומפוסט - למי שיש גינה וקונה חומר שנקרא קומפוסט, שזה תערובת של דישון, אז ניתן לרכוש קופסאת קומפוסט להשליך לתוכה קליפות ירקות, פירות עלים וזרדים שנשרו בגינה לערבב מדי פעם ואחרי תקופה - יש חומרי דישון תוצרת בית בלי לבזבז אגורה. (ג'ינ_ג'ית‏)
להאכלת בע"ח - פעם בשבוע אני עושה בדק מקרר, תמיד יש מזון שעבר זמנו, שראה ימים טובים, וכו'.. אז אני לוקחת הכל ובודקת מה טוב לחתולים ולציפורים. למשל, חתולים יכולים לאכול מוצרי חלב שפג תופקם בתנאי שהם כבר לא מסריחים. כנ"ל לגבי מוצרי בשר, דגים וכו'. החתולים השכונתיים שלי, אוכלים הכל... כולל פסטה וירקות. מה שחשוב זה שאם בישלתם סיר, ואת השיירים אתם רוצים לתת למייללים חשוב לשטוף שטיפה קלה מזון שעשיר בתבלינים- זה לא עושה להם טוב. לציפורים ניתן לתת בעיקר שאריות לחם, גם אם הוא יבש מרטיבים ומניחים היכנשהו - הם כבר יימצאו את הדרך לאוכל. זה גם תחביב לילדים- לדאוג להאכלת בעלי החיים של השכונה. שאגב מלבד שזה כיף לדאוג לחיות שלא הולכות על שתיים לשם שינוי, שכונה שיש בה חתולים בדר"כ לא סובלת מריבוי אם בכלל, של עכברים חולדות ונחשים. (ג'ינ_ג'ית‏)
להכנת מאכלים אחרים - מקליפות הדרים ניתן להכין סוכריות (גם פעילות לילדים, זכור לי מימי הגן... ). אם מכינים בורקס ונשארים שאריות של בלילת ביצה (מהמריחה)- ניתן להכין שניצלים או חביתה לחתולים...(במיקרו- דקה) פירות רכים - ניתן להכים קומפוט. ירקות רכים - מרק, שקשוקה וכו', משאריות של ביסקויטים מתוקים, ניתן לרסק ולהכין כדורי שוקולד(מתכונים יש ברשת, מקישים כדורי שוקולד בגוגל) , משאריות של קרקרים מלוחים ניתן להכין פירורי לחם. (ג'ינ_ג'ית‏)
שאריות של ירקות כציר - קליפות, גבעולים קשים מעשבי תיבול והבסיס של הכרובית, הכל הולך לסיר מים לשעה בישול, ואח"כ לפריזר כציר ירקות לפעם הבאה שאני מכינה מרק (להקפיא בכלי שהפתח רחב מהבסיס. יש גביעי פלסטיק נוחים, מהם מוציאים את הציר בצ'יק). (טרה_רוסה‏)
הצלת חסה/פטרוזיליה/נענע שכבר נבלו - אפשר להשאיר כמה שעות בקערת מים קרים (אפילו עם קצת קוביות קרח), והם חוזרים לחיים! (טרה_רוסה‏)
עגבניות להחזיקבמקפיא קופסת פלסטיק לשים בה את העגבניות ש"חתכתי והילדים לא אכלו" (אלו שנשארו נקיות בצלחת הכללית) וגם עגבניות שהתישנו במקרר (חתוכות!!) שצריך אני מכינה מהם רוטב עגבניות לפסטה (בצל מטוגן, עגבניות מהמקפיא, רסק עגבניות תיבול - בלנדר ידני והנה רוטב איכותי)
גזר וגם מה_לעשות_בשארית_הגזר_מהמיץ‏
9. חסכון במים
תוכן סעיף זה הועבר לדף כיצד_לחסוך_מים‏
חימום מים בכירת גז ולא בקומקום חשמלי - הקומקום החשמלי צורך המון המון המון חשמל. (נועה). לעומתה- נכון, כשהוא עובד הוא צורך המון חשמל, 2000W, אבל לשתי דקות. אם תפעילי אותו שעה שלמה זה מה שהוא יצרוך. (אביב_חדש‏)
תלית כביסה במקום שימוש במייבש - מייבש כביסה עובד חזק מאוד שעתיים. כאן אפשר לחסוך ובימים שטופי שמש בחורף או בקיץ להשתמש במתלה כביסה בלבד.
ייבוש כביסה בחורף -מומלץ מבחינה בריאותית להשתמש ברדיאטור (מפזר חום מייבש מאוד, תנור סלילי פולט קרינה ) , ואז אפשר לתלות לידו את הכביסה על מתקן, אחרי כמה זמן להפוך את המתקן ב180 מעלות, שהצד השני "יתבשל" גם כן, והייבוש אינו אורך זמן, וחוסך שימוש במייבש. מה גם- שייבוש הכביסה ליד הרדיאטור מונע יובש באוויר- יתרון! (פפריקה_הונגרית‏)
כיבוי אורות - לכבות אורות בבית, במקומות שלא נמצאים בהם באותו רגע. אין לי מושג כמה זה חוסך אבל זה מאד חינוכי. (נועה_ברקת‏)
מעבר מנורות ליבון לפלורוסנטים - החלפת נורות במקומות מסויימים בבית (למשל אור בשירותים שדולק כל הלילה [אצלינו]) לפלורוסנטים. יש פלורוסנט צהוב שדומה יותר לאור טבעי. סכום הקניה הראשונית גבוה אך הנורה טובה לזמן ארוך מאוד, משהו כמו כמה שנים לעומת נורת ליבון והיא חסכונית מאוד בצריכת החשמל. (אביב_חדש‏)
אפיה- לאפות כמה דברים יחד או אחד אחרי השני (שירה)
חיבור טיימר לדוד - כך בכל פעם מגדירים מראש לכמה זמן מעוניינים לחמם את המים (אצלנו מספיקה חצי שעה), כאשר אפשר גם לסובב אותו לחימום ללא הגבלת זמן. חוסך גם חשמל כי אין מצב ששוכחים לכבות את הבויילר בזמן, וגם חוסך הוצאות שרברב לאחר שהצינור מתפוצץ עקב לילה בו שכחנו לכבות אותו. גם נחמד למי שאוהב להתקלח בבוקר לכוון אותו על שעה מוקדמת בלי צורך לקום. (רוני)
נורות בוולטאז' נמוך - נורה שאנחנו משאירים דלוקה למשך הלילה היא של 25W והיא גם לא צורכת הרבה חשמל (מאמא_מאוהבת‏)
לתקן או להפטר מכשיר ישן מאוד או מקולקל - מכשיר כזה, כמו מקרר או מזגן שעובד בקושי, מבזבז יותר חשמל ממכשיר תקין וחדש. (ג'ינ_ג'ית‏)
להמנע מהשארת מכשירי חשמל דולקים בלילה - כגון: אורות, מחשב וכו' (ג'ינ_ג'ית‏)
מכשירים במצב "סטנד ביי" - (כמו טלויזיה עם שלט) או מכשירים שמכילים שעון שממשיך לפעול גם כשהם לא במצב ON (וידאו, שעון שבת של בוילר) - אוכלים חשמל גם כשהם "ישנים" (ה_עוגיה‏)
שעון שבת - שעון שבת על רדיאטור/כל חימום אחר יכול להיות מאוד יעיל- מכוונים על חצי שעה לפני שחוזרים הביתה, או על שעה שיודעים שמתקרר, ובלילה, כדי לשמור על טמפרטורה, ניתן לכוון לשעה לא, חצי שעה כן (או כל קומבינה אחרת), ובעצם להשאיר את המחמם על מצב "ON" והוא יידלק כל פעם באותה שעה, וגם ייכבה, ואז אין צורך לדאוג אם כיבינו..... וגם- יתרון נוסף- לא צריך לדאוג שהילדים ידליקו כשלא נשים לב- אם השעון לא פועל, אי אפשר להדליק את המחמם! וכך גם למזגן- לכוון לזמנים חמים במיוחד, ושייכבה כשנעים יותר. על האור הקטן בחדר הילדים ניתן לשים שעון, שייכבה אותו כשזורחת השמש, וככה אם עוברת איזה שעה וחצי מהזריחה עד להתעוררות (במיוחד בקיץ, שהזריחה ב5:00), חוסכים הרבה כסף! יכול גם לשמש אמצעי למדד צפיה בטלויזיה- קבענו שעתיים(לדוגמא), אז הטלויזיה נכבית, וזהו! ואין ויכוח, ואי אפשר להדליקה! (כמובן- מומלץ בכל המקרים הנ"ל להסתיר את שעון-השבת מהילדים)(פפריקה_הונגרית‏)
11. חסכון בגז
בישול קצר לירקות - ירקות לא צריך לבשל כ"כ הרבה זמן. לבשל עד עשרים דקות, ואח"כ לכבות ולהשאיר מכוסה. (שירה).
השרית דגנים - אורז מלא ושאר דגנים וכמובן קטניות. מתבשלים מהר יותר לאחר השריה של לפחות 1/2 שעה, כדאי להחליף מים לפחות פעם אחת. (שירה).
תבלינים מאיטים את הבישול לכן יש להוסיפם בסוף. (שירה).
סיר לחץ - בישול בסיר לחץ (אמנם יקר לקנות) יכול להפחית ב-70 אחוזים את משך הבישול. הבנתי שכשמתרגלים לזה אז אפשר לבשל בזה ממש הכל וב צ'יק_צ'ק‏. (טרה_רוסה‏)
ספק פרטי – כן או לא? - לא לרכוש דרך החברות הגדולות, אלא מספקים פרטיים. יכול להגיע עד לכדי חצי מחיר, אין דמי תיקון, אלתור ושיבצור, וגם מגיעים בכל יום ושעה שרוצים (מ_י_כ_ל?‏); הבעיתיות - אפשר להשיג בלונים במגוון מחירים. השאלה היא כמה גז הם שמים לך בפנים (את לא שוקלת את המיכלים שמביאים לך, נכון?) חוצמזה החברות הגדולות מחויבות לעשות בדיקות של תקינות ולטעמי בטיחות בכל מה שקשור לגז זה דבר חשוב. כדאי לדעת שלחברות גז יש מגוון מחירונים. לנו אמר אותו איש שאם נזמין דרכו גז הוא יתן לנו מחיר כמו של צרכנים כבדים. אולי יש מקום להתמקח עם הספק...
12. נהיגה חסכונית
רמת הטורים - גבוהים מדי יבזבזו הרבה דלק. (נועה)
לבחור רכב שצורך פחות דלק לכל ק"מ נסיעה, כמו רכבים עם נפח מנוע קטן אבל לא בהכרח (נועה).
תדלוק עצמי - יש תחנות דלק שאם את מתדלקת בעצמך תקבלי הנחה משמעותית לכל ליטר. שווה לחפש תחנה כזו באיזור מגורייך. (עוף_החול‏)
טווח מהירויות מתאים - לכל מכונית יש טווח מהירות שמתאים לה. בטווח הזה צריכת הדלק היא מינימלית. ברוב המכוניות שהתנסיתי בהן המהירות עמדה על 90-100. עדיף לשמור על המהירות הזו מאשר להאיץ ולהאיט כל הזמן. (עוף_החול‏)
תחזוקה טובה של הרכב - במיוחד אם הוא רכב חדיש יחסית וכולל כל מיני חיישנים אוטומטיים. יש חיישן שיושב באגזוז ובודק את פליטת הגזים ולפי זה נקבעת מידת הדלק המוזרק למנוע או משהו כזה. אם החיישן הזה לא תקין או שיש בעיה (אפילו קטנה) באגזוז עלולה להיות צריכה גדולה יותר של דלק. (עוף_החול‏)
הקפדה על תחזוקה ובדיקות תקופתיות - במוסך מומחה. חוסך המון כסף! (עוף_החול‏)
לא להגיע למצב שנוסעים על טיפת הדלק האחרונה. בתחתית מיכל הדלק מצטבר לכלוך שלא עושה טוב למנוע (אביב_חדש‏)
התקנת דלקן - יכולה להיות חסכונית. (אביב_חדש‏)
לא לנסיעות קצרות - הן מאוד לא חסכוניות בדלק (כשהאוטו קר הוא אוכל המון דלק) (ה_עוגיה‏).
לחץ האויר בצמיגים - לוודא שהלחץ תקין באופן קבוע. זה חשוב לשמירה על הצמיגים משחיקה (חוסך החלפת צמיגים לעיתים תכופות), נדמה לי גם משפיע על צריכת הדלק, וגם בטוח יותר (ה_עוגיה‏)
רכב אחד - שתי משפחות - רעיון הדורש התארגנות ובעיקר התרגלות: במקום להחזיק שני רכבים למשפחה, להחזיק רכב אחד לשתי משפחות. לוקח קצת זמן להתרגל לזה, ולהתארגן על זה, צריך תקשורת טובה בין השותפים ומסוגלות לנסוע באוטובוס לפעמים (שזה בעיקר עניין נפשי), זה חוסך החזקה של רכבים, זה חוסך בזיהום אוויר וזה מכריח אותך להיות בקשרים עם אנשים באופן מיידי ולא וירטואלי, למרות שאפשר לעלות את סידור הרכב על אתר ברשת כדי שכל אחד יוכל לראות מהבית איפה הרכב כרגע. אנחנו יותר מ-40 איש שמחזיקים יחד 8 רכבים. הגעתי לסידור הזה אחרי שהיה לי רכב אישי פרטי וצמוד שאהב מאוד את המוסך ואני לא מתגעגעת אפילו לרגע. כל כך טוב לי שאני לא אחראית לבד על האוטו ועל התקלות שלו וכל כך נחמד שמדיי פעם אין (למרות שזה ממש נדיר) רכב וכל המשפחה נוסעת יחד באוטובוס ויושבים כולם על אותו ספסל, אף אחד לא צריך לנהוג ואפשר פשוט להנות מהדרך. (חוה_ש‏)
13. טלפון
להשתדל להעביר את רוב שיחות הטלפון, במיוחד הארוכות, לאחרי שבע בערב - אז התעריף הוא שליש מחיר מהבוקר (והיום, כידוע, אין הבחנה בין שיחת עירונית או בינעירונית). (שירה)
לשלוח הודעות SMS מהמחשב: בכל אתר של חברת סלולרי יש אפשרות; לפעמים מגבילים בכמות, ולפעמים זה עולה כסף, אבל עדיין זול יותר. (יער_ה‏)
לבדוק את ההצעה של חברת HOT !
14. בנק – חסכון בעמלות
צ'ק עצמי במקום משיכה בדלפק - העמלות בבנק, נקודה כאובה... אבל קצת ידע - יכול לחסוך הרבה כסף במצטבר. למשל אם רוצים למשוך כסף אצל הבנקאי (מאיזו סיבה) ולא בכספומט זה עולה עמלה של מס' שקלים (אצלי 5 ש"ח), במקום זה ניתן לרשום צ'ק עצמי- שעולה חצי שקל בערך וזהו. (ג'ינ_ג'ית‏)
תשלום בויזה במקום הוראת קבע - חוסך את התשלום על עמלת שורה בחשבון. (ג'ינ_ג'ית‏)
15. בנק - שונות
ביטול כרטיס אשראי - כן, נשמע מרעיש, אבל אני חודשיים בלי ויזה וחסכתי כאלפיים ש"ח על כל מיני הוצאות שבעברי היו טרוויאליות (נו, ניקח סרט בוידאו, או נקנה פרחים לבית, או... או...) כשיש 50 ש"ח בארנק בלי כל מיני כרטיסי פלאים שנקראים ויזה משהו, מתחילים להוציא כסף רק על הדברים החשובים באמת. בהתחלה מרגישים שחסר משהו, אבל תוך שבוע וחצי מתרגלים ומרגישים שניצחת את השיטה! (ג'ינ_ג'ית‏)
כיסוי משיכת יתר בהלואה - עדיף ומניסיון רב לכסות את המינוס בהלוואה בתנאים שבדר"כ טובים יותר מהריבית הרצחנית שמשולמת על מינוס. (ג'ינ_ג'ית‏)
מיקוח, מיקוח, מיקוח - הופתענו לגלות עד כמה שיעורי ריבית, עמלות ושאר תנאים, הם ברי ויכוח ותלויי פקיד. הדברים אמורים גם במשכנתא, לעומדים לרכוש דירה בקרוב (מ_י_כ_ל?‏); בדר"כ בבנק אחר בגלל שאתם לקוחות חדשים, יש תנאים מעולים לשנה- שנתיים הראשונות בכל הנוגע לעמלות, ריביות ובכלל. פשוט לומר למנהלת/הסגן/הבנקאית שאתם דורשים תנאים טובים למשל, כמו של לקוח חדש - אם לא אתם מעדיפים לעבור לבנק אחר. בד"כ זה מספיק על מנת שיורידו לכם את העלויות לעד כרבע מהעלויות הקודמות. ואם לא אז שווה לעבור. אני עשיתי את זה והרווחתי. (ג'ינ_ג'ית‏)
בדיקת חשבונות - לבדוק את החשבונות בסופר, בחנות בגדים, בחשבונות השונים, במשכורת, יש כל כך הרבה טעויות שבדיקה עניינית שתהיה מהירה ככל שלומדים עם הזמן להפוך אותה להרגל, תחסוך כסף לא מועט. (ג'ינ_ג'ית‏)
שמירת קבלות - בכל קנייה שעורכים לשמור את הקבלות בכלי קבוע. ראשית, אם רוצים להחזיר מוצר שהתברר שהוא נפגם בעקבות כביסה ראשונה, או סתם התברר שהוא לא מתאים- כדאי להמציא קבלה. שנית, מבחינה פסיכולוגית כשרואים את ערימת הקבלות המצטברת מדי חודש בחודשו, זה עושה משהו שמונע מלפתוח את הכיס לביזבוזים. שלישית, ניתן לעקוב אחרי הבדלי מחירים בחנויות שונות של מזון או ירקות. (ג'ינ_ג'ית‏)
17. ביטוח
כפל ביטוחים - ביטוח חיים, תאונות וכו'. מתברר שאם יש לך גם ביטוח מושלם (או כל וריאציה שדומה) גם ביטוח מהעבודה, גם מהרכב וגם ככה סתם, מאוד יכול להיות שאתם משלמים על אותו ביטוח חודש בחודשו לכמה חברות. צריך לבדוק את זה ולהפסיק את הזרמת המזומנים לשם... לחילופין ייתכן ואתם מבוטחים אוטומטית בכל מיני ביטוחים (דרך העבודה) שאתם ממש לא צריכים, גם שווה לבדוק. (ג'ינ_ג'ית‏)
ממליצה על ביטוח בריאות, וכל הכללית מושלם מכבי מושלם וכאלה. חשוב לבדוק שממלאים את הצהרת הבריאות בצורה אמיתית ונכונה. שלא תהיינה הפתעות אם חלילה תזדקקו לכך. (ג'ינ_ג'ית‏)
18. חיסכון בזמן
לא ללכת בבית בידיים ריקות - תמיד יש חפצים שלא במקומם, אם למשל יושבים שעות באתר אבל מדי פעם הולכים לבדוק האם התינוקת עוד נושמת, בטוח שבדרך יש איזשהו חפץ שצריך להגיע מכאן לשם. (חוה_ש‏)
לבצע מספר פעולות במקביל - למי שיש מחשב איטי כמו שלי: מדליקים את המחשב והולכים לעשות משהו אחר עד שהוא נפתח. בכלל, לא לשבת מול מכשירים בלי לעשות כלום. בבוקר: להרתיח מים לקפה וללכת לשטוף פנים. (חוה_ש‏)
לנצל את זמן הנסיעה הרכב - לעשות טלפונים מהאוטו עם הדיבורית. (חוה_ש‏). מאידך: חסכוני בזמן, יקר בכסף (ה_עוגיה‏)
בעלי מקצוע - לפעמים אפשר לא להזמין בעל מקצוע, ולעשות לבד. תמיד טוב להבין מה עושה איש המקצוע, להגדיר היטב את הדרישות ולהבין מה התוצאה שקיבלתם. ‏ראש בקיר‏ - המכללה לעצמאות אורבאנית מלמדים איך עושים זאת.
תספורת - ללכת לספרית הביתה, זה עולה כחצי מהמחיר במספרה (טלי).
מנוי בספריה והשאלה - אני משוגעת על ספרים. אממה, זה יקררר. אז או מנוי בספרייה העירונית שזה עולה בערך 100 ש"ח לשנה! או משאילים מחברות, חברים וההיפך. או כמובן מהאוניברסיטה.(ג'ינ_ג'ית‏)
כרטיס "מטמון" של רשות הטבע והגנים - עשיתי חשבון שחסכנו כ-350 ש"ח השנה בכניסות לגנים לאומיים. ואנחנו לא משפחה שמטיילת המון, די ממוצע. (פלוני_אלמונית‏)
הלאה דיוור ישיר - מבצעים בדיוור ישיר- לזרוק! כל חוברות הויזה המפתות אותי לקנות דברים שאני ממש לא צריכה הולכות לפח עוד לפני שפתחתי אותם. העיקרון נכון גם לשאר הפליירים שמקבלים בדואר. (ג'ינ_ג'ית‏)
כרטיסים להצגות/מופעים - אם אתם מכירים סטודנטים או אנשי קבע או עובדי עיריות/חברת חשמל וכל הללו שקשורים לחברות ממשלתיות- יש להם הנחות משמעותיות. אני סטודנטית, קונה כרטיסים להצגות הכי חמות בחצי מחיר ולעיתים בפחות. אני קונה לאחיותיי כרטיסים לספארי לונה פארק וכו' במחירים הרבה יותר זולים מכרגיל. סטודנטים ועובדי מדינה יכולים לקנות עבורכם כרטיסים במקום העבודה/לימודים ואתם אינכם צריכים לקחת תעודה מזהה כלשהי לקופה. הכרטיס נחשב כרטיס רגיל מרגע קנייתו.דבר נוסף שניתן לעשות, זה אם הולכים בקבוצה גדולה לאנשהו, למשל ספארי, לונה פארק, בריכה- למשל משפחה גדולה עם חברים והילדים שלהם, ניתן להתקשר למקום ולשאול כמה תעלה כניסה קבוצתית. בדר"כ זה זול יותר ורק מצריך הודעה מוקדמת. (ג'ינ_ג'ית‏)
לכל דף שני צדדים - הדפסות שיצאו לא טובות במדספת, או סתם הדפסות שסיימו את תפקידן - ניתן להחזיר את הדפים למדפסת בצורה הפוכה ולהדפיס שוב בצד החלק (ג'ינ_ג'ית‏)
הדפסה חסכונית - במדפסת אפשר לבחור בsetting שההדפסה תהיה באיכות draft זה חוסך דיו. אפשר גם לבחור שכל ההדפסות יהיו בשחור לבן. כשרוצים להדפיס באיכות טובה או בצבע אפשר תמיד לשנות בחזרה. (ה_עוגיה‏)
ושוב – מיקוח - בחברות הכבלים, ספקי אינטרנט, בחידוש מנויי עיתונים, בחברות סלולריות ועוד - בדר"כ יש מבצעים מדהימים ללקוחות חדשים ואילו את הותיקים זונחים אי שם... שווה אחרי בירור של התנאים שלהם זכאים החדשים, לפנות לשירות הלקוחות ולומר שאתם רוצים את התנאים האטרקטיביים שמקבלים לקוחות חדשים - או שאתם עוברים לחברה מתחרה. המוטו הוא שאם החברות הגדולות משקיעות כ"כ הרבה כסף בפירסומות, אנשי שיווק וסניפים מושקעים - וכל זאת בשביל לקוחות חדשים, אז שווה להם להתגמש על מנת להשאיר לקוחות ותיקים. (ג'ינ_ג'ית‏)
שקיות לקניות - רעיון אירופאי נפוץ: לשמור שקיות של הסופר ולא לשכוח לקחת אותן כשהולכים לקניות - חסכון בזיהום. ניתן לרכוש שקיות בד ואז הן נשמרות יותר זמן, אפשר לכבס וזה בכלל יותר כיף ללכת עם זה לקניות מאשר עם שקיות פלסטיק עם שאריות חול מהירקות בתוכן. אפשר כמובן לתפור כאלה מבגדים או סדינים ישנים - 2 תפרים + ידית (איבי); ראיתי בעיתון שבחנות שתיים בשינקין מוכרים שקיות בד ב-2 ש"ח (לא יודעת אם זה מבדים ממוחזרים), וגם בחנויות של הכל ב-2 ש"ח יש הרבה פעמים שקיות בד (טרה_רוסה‏)
קצת על אידאולוגית הביזבוז:
ג'ינ_ג'ית‏ (28.2.2004 00:23):
החלטתי לפתוח פה דף בענייני חיסכון מסיבה אחת - בתור בחורה בזבזנית מבית, שמעולם לא למדה איך לחסוך כדרך חיים, נאלצתי ללמוד בדרך הקשה, מעצות, מכאב לב, משיחות טלפוניות ממנהל הבנק... ועוד, שלחסוך פירושו להיות יותר פרודוקטיבית לעצמי, ויותר חיונית לסביבה
העיקרון המנחה שלי בחיסכון הוא שזה לא יהיה על חשבון אנרגיות איכות ואי נוחות. למשל, אם אין לי רכב, אני גרה בקצה העיר, וצורכת בערך 2 ק"ג ירקות ופירות בשבוע, אני לא אגרור עצמי לשוק באוטובוסים בשביל לחסוך 50 ש"ח בחודש.
אותו הדבר לגבי האיכות. אין ספק שתמיד אפשר למצוא מוצרי טיפוח, מזון, ניקיון וכו' זולים יותר משדמיינו, השאלה אם אנחנו לא מתפשרים על האיכות שאנו מעוניינים בה ושמתאימה לנו.
לכן, אני בעד אך ורק יישום של שיטות חסכוניות פשוטות וקלות שלא גורעות מאיכות התוצאות ולא מוסיפות על מידת הטירחה והאנרגיה הנדרשת ממני לבצע אותם.
וגיליתי דבר קטן וחשוב בקשר לחיסכון - רוב היכולות לחסוך תלויות בעיקר בידע - ברגע שאתה יודע ולומד ושומע על כל מיני מבצעים/ שיטות/ הזדמנויות/ עצות מפה ומשם בדר"כ כל מה שצריך זה רק לזכור את העניין וליישם אותו. לא צריך חכמה גדולה או תיחכום בעניין. (להוציא מקרים שבהם תרבות הצריכה הופנמה בנו כל כך שגם הידע לא מספיק בשביל להתעלות מעל החולשות, כמו למשל שיחות רבות בנייד וכדומה).
והכי חשוב לא לאבד את הראש... יש לי חברות שמרוב אובססיית חיסכון, הפכו להיות משרתות של הכסף ושל החיים מאשר ההיפך.
חלק מהשיטות שאנחנו מיישמים בענייני חיסכון נראים אולי טרוויאלים ונדמה שכולם נוקטים בהם, אבל זה לא ממש נכון. לכן אני מספרת פה את השיטות שלי (מה שאני זוכרת), ומי שמכיר נהדר ומי שיכול להחכים גם אותי ואחרים אז יאללה.
והכי הכי חשוב מבחינתי, להנות מביזבוזים מדי פעם, כי כמו שיש תחושה יעילה בחשיבה חסכונית יש גם כיף אחר בביזבוזים מדי פעם.
קישור | העבר | מחק ה שירה (03.03.2004 19:13):
אני מצטרפת לדברי ג'ינ_ג'ית‏ לא להפוך את החיסכון לאידיאולוגיה אלא ליהנות ממנו, וכמו שאומר האיש שלי, במקום להעשיר את האחרים (בזק, סלקום והשאר), זה מאפשר להשתמש בכסף הנחסך לדברים שבאמת אוהבים לעשות - טיולים, חוגים, בגד חדש ועוד.
טרה_רוסה‏ 04.03.2004 17:03):
העיקרון המנחה שלי בחיסכון הוא שזה לא יהיה על חשבון אנרגיות איכות ואי נוחות.
בעניין הזה אני דווקא לא מסכימה עם ג'ינ_ג'ית‏. כשאני חושבת על חיסכון, אז אני בעיקר חושבת על איכות הסביבה. לפעמים זה דורש קצת מאמץ (כלומר, בא על חשבון הנוחות). אבל לדעתי יש דברים שכדאי וצריך להתאמץ בשבילם.
(דוגמא למה אני מתכוונת: יותר נוח להשתמש בצלחות חד פעמיות במסיבה, אבל זה ממש בזבוז, הן מבחינת הכסף והן מבחינת הפסולת שנוצרת).
קישור | העבר | מחק יערת_דבש‏ (10.03.2004 22:10):
זה בכלל, תובנה לכל הדף הזה. חשוב לדעת את הטיפים (ולכן אני נכנסת אליו כל פעם) אבל חשוב גם לא לעשות מזה דת. ולא להתכווץ עם הכווץ הכספי.
קישור | העבר | מחק טרה_רוסה‏ (03.07.2004 14:39):
מ_י_כ_ל?‏
כל מה שיש לי לומר הוא וואו!! איזו עבודה !
(עכשיו לא נעים לי. באמת הטלתי עליך עבודת עריכה קשה!)
קישור | העבר | מחק ג'ינ_ג'ית‏ (16.07.2004 23:47):
מיכל כל הכבוד!
קישור | העבר | מחק אמא_אינקובטור‏ (18.07.2004 07:43):
עד שהבנתי שזו תובנה שנחתה עלי, הייתי כבר עמוק בפנים.
גיליתי שהקניות הטובות והמוצלחות שלי מתחלקות לשניים:
חפצים יד-שנייה
או חפצים חדשים, יקרים ואיכותיים.
חפצים יד שנייה
בעיקר בגדים, צעצועים וכלי מטבח שאני קונה בחנות - מה חנות, סופרמרקט! - ענקית שיש בה הכל. היתרונות:
-זול, זול, ושוב זול. יום אחד ניצלנו מבצע מטורף שהיה בחנות - 50% הנחה על המחירים המגוחכים גם כך - ובעשרים דולר יצאנו בשלל רב כשבאותו מחיר היינו קונים בקושי חולצה בחנות "נורמלית".
-לפעמים מוצאים מציאות - בגדי ילדים של אושקוש, בייבי גאפ וסתם בגדים איכותיים ומוצלחים ברבע מחיר. אותם בגדים איכותיים שורדים בדרך כלל הרבה יותר טוב מבגדים פושטיים.
-חפצים שקניתי בזול מנוטרלים מאלמנט ה"חבל לזרוק". אין כלל התלבטויות ומעיפים אותם מהבית בקלות רבה יותר.
-החנות גם מקבלת פריטים משומשים (תרומה, ללא תמורה - מה זה בעצם משנה). שוב, קל לי הרבה יותר לטהר את הבית ממרבצים מיותרים כשאני יודעת שבכל רגע אני יכולה לנסוע שמונה דקות לחנות ולהפטר מהם.
מה שיקר ואיכותי
פשוט עושה את העבודה טוב יותר, כמו אותו מנשא גב יקר שסוחב ילדות בקלות וללא נזקים לגב ההורים שלהן - לעומת הזול שעשה בי שמות.
משמש אותי להרבה יותר זמן - סט מצעים שבעלי קנה לפני 8 שנים בסכום לא מבוטל, לחרדתי. התוצאה: מצעים שנראים כמו חדשים למרות שהם עוברים כביסה פעם בשבוע, 52 שבועות בשנה.
עובר הלאה בקלות רבה יותר מחפצים פושטיים. לפני כמה שנים קנינו מכונת כביסה של פירמה ידועה, שבהחלט לא היתה הזולה ביותר בחנות. התוצאה: פחות הוצאות על חשמל ומים (כי המכונה "חכמה" וחסכונית), זמן ייבוש קצר יותר (הבגדים פחות מאובקים כשמורידים אותם מהחבל), פחות תקלות (מכונה אמינה), וכשנאלצנו למכור אותה היא נמכרה מיד, בסכום נאה.
קישור | העבר | מחק עירית_לוי‏ (04.10.2004 16:09):
אני רוצה להמליץ על תוכנה בשם skype, אשר באמצעותה ניתן לנהל שיחות "טלפון" חינם מבית לבית.
כל מה שנדרש זה להוריד את התוכנה ‏מכאן‏ (בחינם), ולחבר למחשב מיקרופון.
אפשר להשתמש במיקרופון פשוט במידה וכבר יש לכם רמקולים, או במיקרופון שמחובר לאוזניות, מה שמאפשר שיחה פרטית יותר.
מחירי המקרופונים נעים בין 20 ל- 40 ש"ח.
כמובן שצריך לבקש מכל החברים ובני המשפחה, שיתקינו גם הם את התוכנה כדי שיהיה עם מי לדבר
כל זה בהנחה שבין-כה יש לכם אינטרנט מהיר בבית.
רוב הזמן איכות השיחה מעולה. לפעמים איכות הקשר משתבשת, אבל אני מתארת לי שגם העניין הזה ילך וישתכלל מגירסא לגירסא.
יום אחד בטח גם יהיה חיבור של ה- skype למכשיר טלפון רגיל.
אם מתרגלים להשתמש בה, אפשר לחסוך הרבה כסף, בייחוד אם מדברים הרבה עם אנשים בחו"ל.
לא סתם אני כותבת להתרגל, כי גם היום, למרות שהתוכנה מותקנת אצלינו כבר כמה חודשים, עוד לא התרגלנו לא לגשת למכשיר הטלפון הרגיל בכל פעם שאנחנו רוצים להתקשר למישהו.
קישור | העבר | מחק אביגיל_בו‏ (04.10.2004 16:31):
רוב הזמן איכות השיחה מעולה
לצערי איכות השיחות הולכת ומתדרדרת. עד לפני חודש האיכות היתה אכן מעולה, 80% מהזמן. היום, ברוב המכריע של השיחות יש כזה Delay, שאנחנו מוותרים.
קישור | העבר | מחק טרה_רוסה‏ (04.10.2004 19:17):
גם בעל משתמש בסקייפ. הוא מדבר בזה כל היום, את כל שיחות העבודה, גם לחו"ל.
קישור | העבר | מחק בשמת_א‏ (04.10.2004 21:33):
אני אוהבת לכתוב בסקייפ במקום לדבר.
נורא נוח ושקט, למי שיושבת על המחשב בעיקר בזמן הנקה/הרדמה.
קישור | העבר | מחק אליס_בארץ_המראה‏ (04.10.2004 22:01):
ויש זמן (קצר) לעצור, למחוק ולערוך משפטים שאם הייתי אומרת בשלוף (כהרגלי), אחר כך הייתי מתחרטת.
קישור | העבר | מחק אני (27.12.2004 12:30):
יש לי עצה חמודה.
תמיד כואב לי לזרוק לחם,ואני ממש ממש משתדלת לא לעשות את זה.אז יש לי שני רעיונות.
1- לחתוך אותו לקוביות ולשים בקערה עם שמן זית וזעתר ולערבב עם הידיים ואז לזרוק למחבת ,ואז יש קרוטונים לסלט.
2-לעשות ממנו פשטידות, לקרוע את הלחם לחתיכות להוסיף ביצים אבקת מרק שמן ופטריות או בצל מטוגן ולשים בתנור, אפשר לעשות גם מהלחם פיצה.
קישור | העבר | מחק טלי_ופיצקה‏ (11.01.2005 20:47):
אם כבר מדברים על לחם,אז כדאי להזכר כל פעם במתכון הקל, חסכוני,וטעים (ילדים מתים על זה):french tost.(לא מכירה את השם בעברית...)-לחם שהתייבש(אפשר גם עם כזה שלא...),טובלים בביצה וחלב,ומטגנים! (אפשר להוסיף סוכר וקינמון,ולמרוח מעל כל מני ממרחים. טעים גם מלוח.)
קישור | העבר | מחק מונו_נוקי‏ (30.01.2005 14:58):
‏חיסכון בחשמל‏
קישור | העבר | מחק טרה_רוסה‏ (30.01.2005 16:19):
דווקא אני בזמנו ראיתי את הפרסום שלהם בנושא, והבנתי שזה לא ריאלי (עבורי). השעות באמת מתאימות יותר למפעלים ולא למשפחה (במיוחד לא למי שנמצא כל היום בבית).
קישור | העבר | מחק ענת_גיגר‏ (31.01.2005 04:56):
אחלה דף! סחתיין לעורכות!
טיפ לצרכני חלב הפרה
ליטר חלב בשקית עולה חצי מאותו ליטר, אותו החלב, בקרטון. והקנקן עולה גרוש וחצי בחנויות הפלסטיקים.
קישור | העבר | מחק ג'ינ_ג'ית‏ (19.03.2005 16:35):
אחלה קישור מונו.
קישור | העבר | מחק לילך (27.03.2005 17:07):
למי שעוד לא שמע - יש אפשרות לטלפון של HOT . מאוד משתלם למי שיש לו הרבה שיחות לבזק.
משלמים סכום קבוע לחודש (משתנה לפי סוג המסלול שיש לכם לטלוויזיה) נדמה לי שזה בערך 90 ש"ח ומקבלים בעבורו משהו כמו 2500 דקות שיחה לבזק. ואם זוכרים ש'בזק' לוקחים 50 ש"ח לחודש רק על הקו לפני שהרמתם את השפורפרת . . . שווה להתקשר אל HOT ולבדוק אם זה משתלם לכם !
קישור | העבר | מחק יוני_א‏ (28.03.2005 00:36):
מתוך אימייל מהוט
בשלב ראשון ינתן השירות באיזורים מוגבלים במתחם השרון ות"א על פי הפירוט הבא:
· רעננה , · כפר-סבא, · הרצליה , · רמת השרון , · צפון ומרכז ת-א , · גבעתיים גן חיים , · צופית , · שדה ורבורג · רמת הכובש
קישור | העבר | מחק יוני_א‏ (28.03.2005 00:37):
חוץ מזה המחיר המדויק הוא:
140 ש"ח לחודש. שמקבלים בעבורם 2000 דקות שיחה לבזק והוט.
כל דקת שיחה מעל זה לבזק והוט 7 אגורות.
קישור | העבר | מחק יוני_א‏ (28.03.2005 00:38):
עדיף להתקשר מבזק לסלולרי מאשר בתוך הרשת.
מבזק לסלולרי- 45 אג'
בתוך הרשת הסלולרית - 60 אג'+.
<זה התעריפים החדשים>
קישור | העבר | מחק לילך (28.03.2005 11:23):
אי אפשר להגיד באופן גורף שזה יותר משתלם בזק-סלולאר. זה נכון באופן כללי בלבד. הם לקחו את התעריף היקר ביותר בשוק, אבל יש הרבה נתונים שונים, לכל אחד יש תוכנית אישית, תעריף נפרד, ולפעמים פשוט לא זוכרים/יודעים כמה עולה בחשבון האישי ליעדים שונים.
ברמת העיקרון - אם צריך להתקשר לרשת אחרת, אז רוב הסיכויים שזה באמת יותר זול דרך בזק,
אבל - בתוך אותה הרשת (אורנג'-אורנג', סלקום-סלקום, פלאפון-פלאפון) זה תמיד יותר זול כי אין תוספת קישוריות לרשת אחרת,
למי שיש קישור משפחתי (מס' מכשירים המשולמים ע"י אותו חשבון + אפשרות לקישור אל מכשיר עסקי נוסף) זה בד"כ עוד יותר זול, כנ"ל אם יש מספרים מועדפים או הסדר לגבי הנחה של X עבור 3 מספרים שהכי הרבה דיברתי אליהם באותו חודש.
לכן ממש חשוב להרים טלפון לשירות של החברה שלכם ולבדוק אישית אפשרויות של מגזרים : צעיר/ חייל/ סטודנט/ קישור משפחה/ עסקי/ עסק קטן/ דתי(לא מדברים בשבת)/ תעריף מוזל לילות/ .... ויש עוד.
קישור | העבר | מחק לילך (28.03.2005 11:27):
באתר של בזק יש כמה אפשרויות, אבל שימו לב המחירים הם ללא מע"מ וזה קצת מטעה, ובד"כ לחודשיים.
מחיר קבוע בבזק באופן רגיל כולל המע"מ זה 50 ש"ח לחודש = 100 לחודשיים לפני שבכלל הרמתם את השפורפרת.
למי שרוצה לנסות להפחית בתשלומים יש לבזק ‏מסלולים‏ להנחה, זה לפעמים משתלם.
רק אם אתם ממש לא מדברים בטלפון ויש בבית רק קו אחד ובלי שירות WOW , אז בזק תעשה לכם ‏תשלום מופחת‏
שזה אם מדברים עד 33 ש"ח בחודש (לפני מע"מ) התשלום הקבוע ירד לסכום, כולל 17% מע"מ, של 66.99 ש"ח לחודשיים.
לפי זה יוצא לחודשיים= 66.99+38.61+38.61 = 144.22 ש"ח
ואם מדברים בין 0 ש"ח-15.20 ש"ח בחודש (לפני מע"מ), אז התשלום הדו-חודשי יורד כמעט לחצי (כולל מע"מ לחודשיים 48 ש"ח)
(17 + 17 + 48 = 82 ש"ח בערך - אבל זה ממש לא להרים את השפורפרת)
‏תעריפי שיחות בזק לבזק בארץ‏
בשעות שיא = 10.6 אג' (0.106 ש"ח) לדקה לפני מע"מ
בשעות שפל = 4.44 אג' (0.0444 ש"ח) לדקה לפני מע"מ
כלומר- 33 ש"ח (לפני מע"מ) מספיקים עבור: 311 דקות בתעריף שיא, או 743 דקות בתעריף שפל ......
ואם עוד אין לכם טלפון בבית ואתם מתלבטים, תזכרו להכניס לחישוב גם את מחיר התקנה/ חיבור מחדש של בזק
חשוב מאוד תסתכלו בחשבונית של בזק, ותבדקו אם אין לכם במקרה חיוב על משהו כמו דמי אחזקה עבור טלפון זמיר/עפרוני.
אם כן תתקשרו ותבקשו לבטל את זה. הם פרסמו את העניין הזה ממש בשקט. אי אפשר רטרואקטיבית, אבל לפחות שלא יקחו עוד...
קישור | העבר | מחק איתי_שרון‏ (30.03.2005 15:38):
אבל - בתוך אותה הרשת (אורנג'-אורנג', סלקום-סלקום, פלאפון-פלאפון) זה תמיד יותר זול כי אין תוספת קישוריות לרשת אחרת
זה היה נכון פעם, זה כבר לא נכון היום.
למשל: זמן אויר רגיל באורנג' הוא 74 א"ג לדקה.
דמי קישורית זה 27 א"ג לדקה
שיחה בבזק בזמן שיא - כאמור - 10.6 א"ג לדקה.
מאורנג' לאורנג' - 74 א"ג לדקה
מבזק לאורנג' - 37.6 א"ג לדקה או פחות.
שימו לב שמחירי הקישוריות ירדו מאוד, ומחירי זמן אויר עלו מאוד. כדי לוודא שאני לא טועה התקשרתי לנציג של אורנג' שלא הפסיק לגמגם ולהציע לי מבצעים (חלקם טובים יותר, חלקם לא מועילים בכלל).
וכבר הזכרנו את סקייפ?... חינם לסקייפ אחר, 10 א"ג לדקה לרב המספרים בעולם המערבי, אפילו יותר זול להתקשר מסקייפ לסלולרי בארץ מאשר מסלולרי לסלולרי אחר באותה חברה! והאיכות טובה בהחלט.
קישור | העבר | מחק ה_עוגיה‏ (30.03.2005 16:09):
שיחה לסלולרי מבזק: 45 אג'. (הנתונים מפי נציג שרות, אתמול).
ועניין אחר: גז
אני זוכרת שלפני כמה שנים כשגרנו בבית משותף הבנין עבר לגז מרכזי ובמקום להחליף מיכל כל כמה חודשים התחלנו לשלם המון כסף כתשלום קבוע עוד לפני שהכנו חביתה אחת.
היום יש איזה אימייל שמסתובב ומסביר איך מורידים את מחיר הגז והתשלום הקבוע. מי שיש לו מוזמן להעתיק לפה.
מי שגר בבית פרטי שידע שהגז במיכל גדול זול יותר מאשר במיכל קטן, משמעותית.
חוצמזה שיש כלמיני מחירונים ושווה להתמקח ולאיים לעבור לחברה אחרת בשביל לקבל מחיר טוב יותר.
הנה לדוגמא המחירים שאני משלמת היום באמישראגז (זה מחיר מיוחד, כנראה, ויש נמוכים ממנו באותה החברה. השכן שלי משלם אפילו פחות):
מיכל קטן 12 ק"ג - 75 ש'.
מיכל גדול 48 ק"ג - 220 ש'.
<ועל הדרך - מילה טובה על המחלקים באזור שלנו - עוד לא קרה שחיכיתי יותר מיומיים לגז. בד"כ יום בלבד>
קישור | העבר | מחק אבי (13.04.2005 20:52):
כל הכבוד לכולם, יוצא מן הכלל
האם יש למישהו רעיון או קישור למיחזור נורות פלורוסנט בכמויות גדולות מאוד?
קישור | העבר | מחק תהנו (13.04.2005 22:57):
לחסוך, אבל לא חינוכי...
למעשנים:
עדיף לגלגל מאשר לקנות סיגריות... אפשר בכל מקום לקנות דראם או כל טבק ונייר גלגול (בקיוסק זה מונח של לייד האלה לבאנגים -רוצחים-).
גם זול יותר גם חסכוני בכמות העישון... "מה, עכשיו..עד שאני יגלגל וזה"
קישור | העבר | מחק פשוט_אלון‏ (12.09.2005 23:58):
קישור | העבר | מחק בונבון_ופרח‏ (23.11.2005 19:02):
שימוש חוזר במים שבהם בישלנו ירקות או פסטה כדי להכין לחם. או פשוט לתכנן את הבישול כך שאפשר להשתמש במים שוב. אני מבשלת בסוף השבוע תפו"א למשל ואח"כ מוציאה מהסיר בכף גדולה מחוררת ומכניסה פסטה לבישון או אורז. גםמוסיף טעם ,גם חוסך בגז (כי המים כבר חמים) ,וגם מקצר את זמן הבישול!!
קישור | העבר | מחק טרה_רוסה‏ (23.11.2005 19:29):
אבל המים מלאים עמילן. זה לא הופך את הפסטה לקווץ'?
קישור | העבר | מחק נוסעת_סמויה‏ (21.12.2005 09:49):
הבוקר חסכתי 871 ש"ח בשיחת טלפון אחת.
עברתי על חשבון הטלפון וגיליתי שחייבו אותנו ב-127 ש"ח לחודש על אינטרנט מהיר. עד עכשיו שילמנו 60 ש"ח בלבד, במסגרת מבצע היכרות לשנה.
נזכרתי בעצה שקראתי השבוע ב'הארץ', וצוטטה מתוך ‏ספר חדש‏
עם עצות לניהול התקציב הביתי: "התקשרו לכל ספקי השירותים הקבועים - כבלים, עיתון, אינטרנט וכדומה, ודרשו הנחות. בררו אם יש מסלולים זולים יותר. לעתים קרובות יוצאות החברות במבצעים כדי למשוך לקוחות חדשים. שחקו את המשחק שלהן, נצלו את המבצעים".
התקשרתי לבזק, אמרתי לנציגת השירות שאני מבינה שהמבצע שלנו נגמר, ושאלתי בשיא הענייניות איזה מחיר הם יכולים להציע לנו עכשיו. "טוב", אמרה נציגת השירות, "אני יכולה להאריך לך את המבצע לשנה נוספת מעכשיו, וגם לזכות אותך על ההפרש בסכומים בחשבון שכבר שילמת".
וככה גם חסכתי כסף וגם שדרגתי את הדימוי העצמי שלי. מעכשיו אני צרכנית נבונה! איזה כיף .
קישור | העבר | מחק ההולכת_באתרים‏ (21.12.2005 14:37):
כל הכבוד, גם אנחנו עושים כאלה דברים באופן קבוע (וטבעי) :)
קישור | העבר | מחק שקיעות_של_פטל?‏ (21.12.2005 19:51):
ליטר חלב בשקית עולה חצי מאותו ליטר, אותו החלב, בקרטון. והקנקן עולה גרוש וחצי בחנויות הפלסטיקים
ועוד יותר נעים ויפה - קונים מיץ בבקבוק זכוכית, שותים, שוטפים ו.. יש בקבוק לחלב - יותר יפה, יותר נקי (החלב סגור ולא בתוך שקית פתוחה) ויש הרגשה כאילו רק בבוקר החלבן הביא חלב ישר מהרפת [פעם מילאתי חלב בבקבוק ואורח שהיה אצלי היה כל כך מאוכזב לראות שהחלב בא מתוך שקית של תנובה ולא מרחלבן, כמו שהוא העדיף לדמיין בכל הפעמים הקודמות בהן שתה אצלי קפה...]
קישור | העבר | מחק ההולכת_באתרים‏ (21.12.2005 20:57):
שקיעות, זה באמת יותר יפה לעין אבל מקצר את חיי המדף של החלב (חשוב בעיקר למי שלא שותה הרבה ואז מתבזבז כסף) כיוון שבזכוכית יש חיידקים ולפני כן החלב נחשף לאוויר שגם הוא אינו סטרילי. רצוי לעקר את הבקבוק על מנת למנוע התפתחות של חיידקים מזיקים בנוסף לאלה שסתם מחמיצים את החלב.
קישור | העבר | מחק תמר_איל‏ (22.12.2005 11:16):
שקיות תה ניתן לחצות במרכז עם מספריים.
יש מספיק תמצית לכוס תה, גם בחצי שקית.
חוסך את שמירת שקיות רטובות ומגעילות על השיש, לכוס נוספת.
קישור | העבר | מחק רותם_ד‏ (22.12.2005 12:51):
קונים מיץ בבקבוק זכוכית, שותים, שוטפים ו.. יש בקבוק לחלב
איך את מנקה את הבקבוק בין שקית חלב לבאה אחריה?
עם מברשת בקבוקים זה נראה לי המון עבודה.
קישור | העבר | מחק שקיעות_של_פטל?‏ (22.12.2005 15:18):
מים חמים, סבון, מברשת בקבוקים ומייד יש בקבוק נקי.
ואחרי ההערה של ההולכת - אפשר גם סיבוב עם מיים רותחים (בהדרגה, כמובן, שלא יתפוצץ..)
ואם אני לא ממלאה מייד (זה מה שקורה בדרך כלל, כי חלב זה לא מוצר שנמצא אצלי באופן קבוע בבית) אני שמה בכיור, מלא במים חמים וסבון, וככה הבקבוק מחכה לשלב המברשת עד שטיפת הכלים הבאה.
ניעור שלו (עם מכסה סגור, כמובן) גם מקל על כל התהליך.
קישור | העבר | מחק טל_אור?‏ (26.01.2006 18:53):
חיסכון ב ט י ט ו ל י ם - כתבתי את זה גם במדור חיתולים רב-פעמיים: לחתוך חיתול בד לחצי. כל פעם שמחתלים את התינוק שמים חצי חיתול בד מגולגל כריפוד לטיטול - לכסות את כל החלק הפנימי של הטיטול - ולחתל. כשמחליפים - שוטפים את חצי החיתול ביד, עם השפריצר של המקלחת (אם זה רק פיפי זה ממש פשוט), מייבשים בשמש או בחורף על רדיאטור - וזה צ'יק צ'ק מתיבש כי זה בד דק. הטיטול סופג רק מעט רטיבות כך שניתן לחזור ולהשתמש בו כמה וכמה פעמים - אצלי ט י ט ו ל א ח ד מ ס פ י ק ל ב ע ר ך י מ מ ה . בין החתלה להחתלה אני שמה את הילדה על אריזה ריקה של טיטולים, כלומר שקית הפלסטיק הצבעונית עם מגבת בינה לבין הפלסטיק, היא משחקת כמה דקות (אפילו חצי שעה, כשלא קר מדי) ואז מחתלים שוב. חברות - את הטיטול יש למַצות!! עד תום! בהצלחה - טוב לכיס, לסביבה ולבריאות הילד/ה - כי מגע העור עם הטיטול עצמו שיש בו רעלים לא טוב, וכאן רק בד נוגע בעור.
קישור | העבר | מחק ההולכת_באתרים‏ (27.01.2006 00:09):
טלאור, זה לא בדיוק שרק בד נוגע בעור. אם החיתול החד פעמי נרטב מתמצים מתוכו לתוך חיתול הבד חומרי הרעל והתינוק כן בא איתם במגע. עדיפים על פני טיטולים כיסויים רב פעמיים לחיתולים.
קישור | העבר | מחק ירון (27.01.2006 09:19):
רעיון נוסף לתה . אנחנו קונים תה בתפזורת. יש לנו קומקום קטן עם מכסה.
אנחנו מכינים תמצית מרוכזת מאד של תה.
שמים כף גדושה מאד אולי שתיים של תה ומביאים לרתיחה לכמה דקות .
מוזגים כל פעם מעט תמצית ומוסיפים מים רתוחים .
התמצתית יכולה להספיק למספר ימים.
אממ... זה מעדן בטעם.
קישור | העבר | מחק פלוני_אלמונית‏ (27.01.2006 20:15):
התמצתית יכולה להספיק למספר ימים
לא כדאי להחזיק מספר ימים מתפתחות פטריות.
מה שכן תה בתמצית הרבה יותר טעים. גם אנחנו עושים כך.
קישור | העבר | מחק ירון (29.01.2006 01:23):
התכוונתי ליומיים בערך והתפלק לי כמה ימים.
איזה יופי שגם אתם שותים מתמצית.
קישור | העבר | מחק נעמי_בן_שיטרית‏ (29.01.2006 18:07):
חיסכון ב ט י ט ו ל י ם - כתבתי את זה גם במדור חיתולים רב-פעמיים: לחתוך חיתול בד לחצי. כל פעם שמחתלים את התינוק שמים חצי חיתול בד מגולגל כריפוד לטיטול - לכסות את כל החלק הפנימי של הטיטול - ולחתל.
אפשר בבקשה קצת יותר פירוט?
האם הכוונה לטיטולי טטרה או פלנל?
איך בדיוק מניחים על הטיטול?
קישור | העבר | מחק ההולכת_באתרים‏ (30.01.2006 01:32):
בסופר אצלנו הפער הוא בערך של שקל, וחיי המדף של חלב בקרטון ארוכים יותר.
נכון, זה חוסך משמעותית רק לצרכני חלב כבדים (כמוני).
חוץ מזה, אם יש מכולת קרובה אז אפשר לקנות חלב כל כמה ימים ואז אין בעית חיי מדף.
קישור | העבר | מחק קרוטונית_מהמרק_הגדול?‏ (30.01.2006 22:44):
תפירת_חיתולים_רבפעמיים‏ .
קישור | העבר | מחק ניצן_אמ‏ (31.01.2006 23:38):
‏סוגיה מעניינת בחסכון בחשמל‏;
מסתבר שניתן לעבור לתשלום המבוסס על צריכה בשעות שאינן עמוסות (ברמת היממה, עונות השנה ועוד) ובכך לחסוך. העלות של התקנת המונים החדשים היא 175 שקלים חד פעמית והמעבר הוא למינימום של שנה.
יש מדינות שבהן זה מאד מקובל. מפעילים מדיחים ומכונות כביסה במהלך הלילה. שווה בדיקה.
ועוד בענייני לחם, אנחנו מקפיאים לחם פרוס ואז מקפיצים אותו בטוסטר אובן. יוצא טעים, טרי וכמו חדש
לא זרקנו לחם כבר שנים. עלות ההקפצה לכיכר שלמה היא בחישוב גס 3 אגורות (גם בתעריף הקבוע שעומד כיום על כמחצית השקל לקוט"ש )
אה-וואלה.
קישור | העבר | מחק אמא_של_יונת‏ (01.02.2006 01:21):
בילדותי היה מקובל לעשות תמצית תה לכל היום.
אחרי כמה שעות היא היתה הופכת מרירה ולא טעימה.
קישור | העבר | מחק Mise (01.02.2006 20:46):
בעלי היה לפני שנה+ באיזו סדנה לחסכון בעלויות או משהו מעין זה, אמרו לו שם שהרחקת המקרר 15 ס"מ מכל צד מהקיר מורידה את עלות החשמל בהמון אחוזים (לא זוכרת כמה ואיך, אני זוכרת שהוא חזר נפעם, ומאז המקרר בבית עומד רחוק מהקיר). לא בדקנו אם זה באמת חוסך.
קישור | העבר | מחק פלונית (02.02.2006 15:38):
אנחנו החלפנו לנורות PL, הן אמנם יותר יקרות (ואם כבר - אז רק אלו של אוסרם(בגוון של אור יום), האחרות אמנם צורכות פחות חשמל אבל גם מפיצות מעט אור), הפירסום אומר שהנורה מפיצה בממוצע פי 6 אור יותר מנורת להט באותו ההספק, בפועל- זה יוצא משהו כמו פי 4 אור יחסית לנורת להט באותו הספק , למרות ההוצאה הגבוהה, בחדרים בהם האור דולק הרבה שעות, כמו מטבח, חדרי ילדים או בכניסה לבית, כדאי להשקיע .
קישור | העבר | מחק טל_אור?‏ (14.02.2006 17:02):
החזיקו ת ר מ ו ס ליד הקומקום - כך כשתרתיחו מים, את המים שנשארים ושלא משתמשים בהם כרגע תשימו בתרמוס ואחר כך לא תצטרכו להרתיח שוב. בהצלחה ובשמחה!
קישור | העבר | מחק להתקשר_בחינם_דרך_האינטרנט?‏ (21.02.2006 02:09):
ניתן להתקשר בחינם דרך האינטרנט.
ניתן גם להתקשר דרך האינטנרנט בזול למשל ב 072 של 012 4.8 אגורות בלילה 8.4 ביום.
ואולי מישהו יודע על איפה יש תוכניות וחבילות זולות יותר בשביל להוציא טלפונים לרשת הרגילה הן בתוך הארץ והן לחו"ל.
קישור | העבר | מחק יוני_א‏ (23.02.2006 14:28):
מה עם 072 ו 074?
קישור | העבר | מחק יונת_שרון‏ (24.02.2006 17:14):
בנק בלי עמלות: ‏חשבון בבנק הדואר‏
קישור | העבר | מחק Talila (24.02.2006 20:59):
טוב, זה כנראה טריוויאלי לכולם פה אחרת איך זה שלא מופיע בדף?
הנקה - חוסך תמ"ל ותרופות לתינוקות
לינה משפחתית - חוסך מיטת תינוק, מצעי תינוק, פיג'מות חמות
מנשא - הרבה יותר זול מעגלה
חיתולי בד - זול (בהרבה) מטיטולים
החתלה על המיטה או על השטיח - חוסך שידת החתלה (וגם יותר בטיחותי: פחות סיכויים שהתינוק יפול)
לגדל_ילדים_בלי_חיתולים‏ - חוסך חיתולים, ואם זה זורם טוב אז גם כביסות
שטיפת הטוסיק של התינוק בכיור - חוסך מגבונים (אני חושבת שזה כבר רשום למעלה איפשהו)
ופטנט של גיסתי לחיסכון בצעצועים - מידי פעם להחביא צעצועים שאבד העניין בהם, ולהוציא אותם שוב בהפתעה אחרי שנשכחו מלב. עובד כמו לקנות צעצוע חדש!
קישור | העבר | מחק קרוטונית_מהמרק_הגדול?‏ (24.02.2006 22:38):
יש דף קניות_לקראת_לידה‏ ,שמפרט בצורה דומה אילו פריטים מתוך "חבילת לידה" לא נחוצים בעצם.
קישור | העבר | מחק אמא_של_יונת‏ (25.02.2006 00:00):
עדיין לא שמעתי שחסכון הוא הנימוק הקובע בהחלטות להניק, לישון במיטה משפחתית, לחתל על השטיח, מנשא וכל השאר. אולי משום כך נושאים אלה לא מופיעים בדף העוסק בעצות לחסכון אלא בדפים הנוגעים לגידול ילדים...
קישור | העבר | מחק Talila (25.02.2006 00:15):
ודאי שלא - אבל זה בונוס, וחשבתי שיהיה נחמד לציין את זה גם. אם נראה לך שלא מתאים לפה אז אפשר למחוק.
קישור | העבר | מחק יערת_דבש‏ (25.02.2006 19:51):
קישור | העבר | מחק קלרה (15.04.2006 17:44):
שלום תרשו לי לאוסיף משלי:
לחם: אני פורסת בסופר ומקפיאה. כל יום אני מוציאה מה שאני צריכה
פירות וירקות: חלק מהירקנים בערב ובימי שישי בשעה 16.00 מורידים מחירים.כדאי לבדוק
אני גרה בנס ציונה.פה בבית חב"ד מחלקים מזון לנזקקים (לא אני!) אבל זקוקים לכסף. לכן מוכרים את היתר לציבור הרחב ב5 ש"ח מנה בשרית ותוספות. תבדקו בערים אחרות
מישגר בפריפריה כמוני, כדאי לבדוק אם יש מטה פירות נטוש.יש לפעמים הערים בית ישנים נטושים עם עצי פרי בחצר
אני שומרת את מעטפת התה בצלוחית לפעם השניה
בגדים: בחנויות יד שניה.בויצו יש לפעמים הזדמנויות כמו מערכות כלים חדשים באריזה במחירים מצחיקים
קישור | העבר | מחק רונה123 (02.05.2006 17:17):
טוב...קראתי את העצות שלכן בנוגע לחיסכון...
והיו רעונות טובים..
אבל בנות הייתה קצת היסחפות...למחזר מגבונים..ולחתוך את המטלית של המיטבח... ועוד כל מיני רעיונות קצת מגוחכים ...
אני יודעת שעכשיו תהייה עלי היתנפלות שאני לא חייבת ו...ו...ו... אבל לא להיצטדק ..מי באמת אימצה את הרעיון של למחזר מגבונים לדוגמא..וליבש אותם..ולסדר אחד על השני...כמו שאמרתי מגוחך...תשטפו את הריצפה במים שהיתקלחתם...
קישור | העבר | מחק קרוטונית_מהמרק_הגדול?‏ (02.05.2006 17:48):
מי באמת אימצה את הרעיון של למחזר מגבונים לדוגמא..וליבש אותם..ולסדר אחד על השני...כמו שאמרתי מגוחך...
אבל לא להיצטדק
אני מרשה לך להמשיך לבזבז.
קישור | העבר | מחק יוני_א‏ (04.05.2006 00:35):
את רוב התיונים אפשר לחלק לשניים ואז אפשר לחסוך חמישים אחוז
קישור | העבר | מחק יוסי (21.05.2006 09:57):
קיבלתי מחבר מייל על אתר חדש ומדליק שנראה לי שיעניין את קוראי הפורום הזה.
זהו אתר אשר מהווה לוח לחפצי ‏יד שניה למסירה‏ בלבד.
ניתן לפרסם בו חפצים שהיינו רוצים למסור במקום שיזרקו או שישבו חסרי תכלית בביתנו.
ניתן גם לחפש חפצים שאחרים מוסרים ולקחת את מה שאנו רוצים.
קישור לאתר ‏אגורה‏
קישור | העבר | מחק אמא_של_מוגלי‏ (01.08.2006 13:32):
שמים את שאריות הסבון בתוך גרב ויש אחלה ליפה שמסתבנת אוטומטית
קישור | העבר | מחק רק_שאלה?‏ (01.08.2006 15:25):
כשמדליקים את המזגן האם ככל שהמעלות גבוהות אז זה פחות חשמל או להיפך?
כלומר מה יותר חסכוני כשהכפתור על 15 מעלות או על 25 מעלות? . תודה
קישור | העבר | מחק קרוטונית_מהמרק_הגדול?‏ (01.08.2006 20:34):
לגבי המזגן - ככל שהטמפרטורה קרובה יותר לטמפרטורה שבחוץ, כך המזגן חסכוני יותר. כלומר אם בחוץ 35 מעלות ואת מפעילה מזגן ל-25 מעלות, זה יהיה כמובן חסכוני יותר מאשר 15 מעלות, כי ההפרש שהמזגן צריך "לכסות" כדי להגיע לדרישה שלך, קטן יותר.
בחורף, כשיש בחוץ 12 מעלות למשל, המצב הפוך.
לכן, תמיד רצוי להציב למזגן יעד ריאלי יחסית. אם רוצים לקרר, לא לכוון ל-16 מעלות אלא ל-22 למשל.
בעיקרון הפעלת מזגן עולה בסביבות שקל לשעה. סכום שנראה קטן אבל מצטבר...
על פי חברת החשמל, כל שינוי של מעלה אחת למעלה או למטה מתבטא ב-5% חיסכון או "בזבוז". כלומר, אם המזגן פועל על 21 מעלות בקיץ ואני מעלה ל-22 מעלות, חסכתי 5% מעלות התפעול שלו.
קישור | העבר | מחק עומר_ס‏ (01.08.2006 21:27):
לגבי מזגנים, הכלל שהובא לעיל הוא נכון באופן כללי:
ככל שהטמפרטורה קרובה יותר לטמפרטורה שבחוץ, כך המזגן חסכוני יותר
למתקדמים בלבד (זו דעתי, ישנן גם תיאוריות אחרות):
כאשר מזגן נכנס לפעולה צריכת החשמל שלו קופצת וכן הבלאי שלו. המזגן נדלק ונכבה לפי טרמוסטט המושפע מטמפרטורת החדר.
עדיף שמזגן ידלוק 10 דקות ויכבה ל 3 דקות, מאשר ידלוק שתי דקות ויכבה לדקה וחוזר חלילה.
לכל מזגן בכל מיקום בחדר ועבור כל גודל חדר יש נתונים אחרים. לכן לפעמים כדאי להוריד את הטמפ' ולגרום שהמזגן יעבוד קצת יותר קשה וקצת יותר זמן, על מנת למצוא את הנקודה לעבודה אופטימלית וחסכון מכסימלי בחשמל.
קישור | העבר | מחק מיכלונת_פה‏ (10.11.2006 23:45):
שוקלת לתחבר לטלפון של הוט. האם יש כאן מישהו ש לא מרוצה מאיכות השיחה? (או שיש לו הסתייגויות אחרות מהם)
קישור | העבר | מחק מיכלונת_פה‏ (10.11.2006 23:46):
ממכשירי החימום הבאיםת מה צורך הכי הרבה חשמל ומה הכי פחות:
רדיאטור, תנור ספירלה, מפזר חום
( אני יודעת שנפט/אח/גז יותר חסכוניים אבל זו לא השאלה כרגע! )
קישור | העבר | מחק פלוני_אלמונית‏ (11.11.2006 22:11):
שוקלת לתחבר לטלפון של הוט.
היינו מנויים שלהם,
פלוסים לבזק- מחיר שיחה ממש מגוחך גם לטלפונים וגם לסלולרים(יותר מסלולרי) בכל שעה, כבר קיים ואין עלות התקנה.
מינוסים לבזק- דמי משהו חודשים כמעט 50 לחודש.
פלוסים להוט- בחבילה כוללת מאוד זול 100 לחודש לבזק והוט אם אינני טועה, טלפון רגיל לכל דבר.
מינוסים להוט- בלי החבילה יקר , חיוג לסלולרי יקר יותר מבזק, לא ניתן לחייג מקוצרים למינהם של בזק.
קישור | העבר | מחק פלוני_אלמונית‏ (11.11.2006 22:18):
מה צורך הכי הרבה חשמל ומה הכי פחות:
כנסי לאתר של ח"ח יש שם הסברים לחסכון מאוד מפורטים
קישור | העבר | מחק מיכלונת_פה‏ (11.11.2006 23:58):
כנסי לאתר של ח"ח
יש לך כתובת שלו?
קישור | העבר | מחק בשמת_א‏ (12.11.2006 00:23):
תחפשי בגוגל חברת החשמל בישראל או צירוף דומה, זה כבר יעלה שם...
קישור | העבר | מחק קרוטונית_מהמרק_הגדול?‏ (12.11.2006 09:50):
מיכלונת, יש דף חימום_הבית‏
קישור | העבר | מחק באופן_לייט‏ (20.11.2006 00:04):
מעבירה ממקומות שכדאי לקנות כדי לערוך לתוך הדף הזה
רעיונות מקוריים לחיסכון
סוף עונה: לערוך קניות של ביגוד בסוף עונה – היום מכירות סוף העונה מתחילות כבר באמצע העונה, ואפשר למצוא פריטים ב50% הנחה, ולפעמים גם יותר
‏*זאפ*‏
זהו אתר בעל מנוע חיפוש באינטרנט שמבצע עבורכם חיפוש והשוואה של מוצרים שונים בין כל המוכרים ברשת.
ניתן למצוא שם מוצרי חשמל,ספרים,כמעט הכל, וממיין לכם את המוצרים מהמחיר הנמוך ועד הגבוה.
לעשות לבד: לעשות הרבה דברים בעצמנו.
מזונות זולים: באוכל להכין עוגיות ועוגות , גרנולה, גלידות וארטיקים, לכבוש חמוצים, תה קר במקום מיצים, להכין סלטים כמו חמוס, סלטי כרוב , חסה, ועוד.
מכונית: לתקן במכונית מה שאפשר בעצמנו, לרחוץ אותה, להקציב 4 תידלוקים לחודש.
מתנות: להכין מתנות : חמסות, מוביילים מדס ועץ, מסגרות תמונה מעוטרות, למצוא רהיטים ישנים ומיוחדים ולשפץ אותם.
נקיון הבית: פיטרנו את המנקה והזמנו אותה אחת לחודשיים לדברים גדולים : חלונות, מקרר, תנור.
בדים: לתפור וילונות, מפות, כיסויים, סדינים, ציפיות, ציפות.
גינת ירק: אנחנו מגדלים ירקות בעצמינו , ממש כיף חוצמיזה שהציפורים מפצחות את כל הדלעות... לא הרבה עבודה ויש סיפוק מזה (אמא_של_איסתרא_ובלגינא‏‏)
שימוש חוזר באריזות פלסטיק: להשתמש שוב במיכלי פלסטיק של גבינות, וסלטים, לאחסון.במקום שימוש בשקיות ניילון.
מתנות ישנות: לתת בימי הולדת של הילדים צעצועים ישנים – לילד לא מפריע שהצעצוע הוא ישן (רותי_קליין‏‏)
מיחזור מתנות: מתנות שקיבלנו ואין לנו צורך בהן, להעביר הלאה
הרבה רעיונות בנושא המחזור. ( רינה קסם כתבה באחד בגליונות על הרבה רעיונות יפים למיחזור ושימוש חוזר בחפצים).
השיטה של טרייסי
למי שבאמת מתכוון/ת להדק חגורה , אני כותבת כאן את "השיטה של טרייסי". היא חברה שלי מהעבודה ,והיא מספרת שכשהם התחתנו לא היה להם כלום ,הם גרו אצל ההורים , רצו בין שתי משרות ...אבל היום הם בבית צמוד קרקע נחמד ,היא לא חייבת לעבוד ומשקיעה בלימודים .
בודקים באופן יסודי מה צורכים עבור הבית בכל תחום ,על מה מוציאים כסף וכל כמה זמן . למשל : נייר טואלט , לרשום על החבילה מתי נקנתה . לעשות רישום של חשבונות הגז ,טלפון וכ'
מכינים מעטפות שבהן שמים כסף שמתקבל עם המשכורת ,כשעליהן רשום : לירקות , למכולת ,לחומרי ניקוי ,לגז , ... הרי כבר עשינו חשבון כמה כסף אמור להיות בכל מעטפה לפי הבדק שנערך .
יש להשאיר סכום למקרה חרום . ואת כל השאר ל-ח-ס-ו-ך !! (אני לא בטוחה שבתנאי החיסכון שמציאים היום בבנק זה היה עובד כל כך יפה ),
במהלך החודש משלמים רק בכסף מזומן ורק על הצורך שלו יועד ,ולא משתמשים בכרטיס אשראי (אם כל חטאת ) .
פינוקים עצמיים מתאפשרים רק אם הצלחת להשאיר כסף במעטפות (אולי פחות ריססת בספרי נגד גוקים )
זהו . אני אפילו לא מדמינת לעצמי חים כל כך מחושבים , אבל אין מה להגיד זה עובד (אילה_חדשה_בשכונה?‏?‏)
חשבונות שמגיעים מהמונה
טלפון: להתקשר אחרי השעה שבע בערב.
חשמל: לצמצם שימוש בחשמל , לכבות אורות כשיוצאים, להעדיף נורות קטנות שמפוזרות בבית מאשר או מרכזי אחד...( הרבה יותר נעים ורומנטי.) להשתמש לפעמים בנרות.....( באמבטיה, בארוחה, אחרי שכולם ישנים). לעבור לפלורסנט איפה שאפשר. נורות פלורסנט עולות אמנם יותר בקניה (30 ש"ח בערך) אבל מחזיקות הרבה יותר זמן מעמד וזוללות הרבה פחות חשמל (18 וואט לעומת 60 וואט). (אביב_חדש‏)‏
בקשר לנורות פלורצנט: מומלץ בחום להשתמש בנורות PL ולא בפלורסנט הרגיל. ה- PL מכיל בתוכו את כל קשת הגוונים, ולכן האור שלו פחות "קשה" ומעצבן, והן גם לא מהבהבות. נורת PL אחת עולה הרבה יותר מפלורסנט רגיל - אבל היא מחזיקה מעמד הרבה הרבה יותר זמן, כך שבסופו של דבר זה יותר חסכוני. בהודו משתמשים כמעט רק בנורות האלה - מטעמי חיסכון. (תמרוש_רוש‏)
ולקחת הכל בכיף!ובצחוק!!!! (מיץ_פטל‏‏)
קניות וחסכון במזון וחומרי ניקוי
עוף: עוד טיפ בקשר לעוף. לפני שצולים בתנור מכינים מרק עוף אמיתי (שממנו מכינים מרק עם קניידלך) את העוף מוצאים מחלקים לחתיכות, חלק צולים בתנור, חלק מפוררים ומכינים אוכל סיני ומהעצמות מכינים עוד סיר של ציר מרק ששומרים בפריזר. בתיאבון.
חלוקת העוף. - או "איך נשרוד את התכנית הכלכלית"
קונים עופות שלמים אצל הקצב ומבקשים ממנו לחלק כך:
חלקים לצלי: כרעיים חתוכים לארבע (פולקה ומשולש).
חלקים למרק עוף צח עם ירקות ושורשים: כנפיים ויתר הדברים.
חלק לשניצלונים: החזה (הפרפר) בנפרד. חותכים בבית לפרוסות עדינות ומטגנים בפירורים.
ככה עוף אחד נותן די אוכל לסעודת שבת שמנה למשפחה לא גדולה (בינתיים רק 5 אוכלים בשר), כמובן בתוספת מלאן סלטים, מעט תופ"א (צולים בתנור יחד עם השוקיים והירכיים) או אורז מלא/קוגל, ומנה שלישית (אצלנו- פרי העונה מהשוק), ועוד נשאר משהו ליום ראשון. ביום ראשון עושים רק קוסקוס/לטבעוניים דוחן, והמרק נשאר (אם שמים סיר גדול ממש והרבה ירקות) וקצת מהשניצלונים גם.
חומוס: כשרעבים, במקום לשבת במסעדה ולהוציא את ה-200 ש"ח, קופצים לעכו (לצורך העניין), קונים קופסת חומוס טרי עם כמה פיתות ב-15 ש"ח, מגיעים הבייתה ופורמים את הצלחות... שווה ביותר! והכי טעים בעולם (אמא_אדמה‏) ואם בעכו עסקינן, אני ממליצה על החומוס של אבו סוהיל בשוק הלבן- ללא ספק החומוס הכי טרי וטוב באזור (תזמורת_הים‏)‏
לא לאגור אוכל - לקנות אך ורק מה שצריך. להמעיט בקפואים למיניהם. לקנות עוף שלם ולחלק בבית יותר זול מלקנות כל חלק לחוד, וחזה עוף שלם יותר זול משניצלים שרק צריך לטבול בפירורים ולטגן.
לקנות מקרר קטן אותו עקרון של בית קטן, כשהמקרר קטן קונים פחות כי אין איפה לאפסן את האוכל העודף.
חלב בשקיות, בניגוד למיתוס, לא זול יותר מחלב במיכלים כיוון שהוא נוטה להחמיץ ואצלנו דווקא כן בוכים על חלב שנשפך. (אמא_אינקובטור‏‏)
בנוגע לחלב בשקית מול חלב במיכל, הוא כן יותר זול בשקית אבל מחמיץ מהר יותר אז למעשה זה תלוי בקצב צריכת החלב אצלכם, אם אתם צרכני חלב, אז בודאי שזה כדאי. (שומי)
חומרי ניקוי: הפסקנו לקנות חומר מיוחד לכל דבר. בינינו, כל "ההבדלים" הם סתם סיפורים. מיכלים ישנים ממוחזרים, ובפנים יש סבון עם אקומוניקה. טוב לשירותים ולכל דבר.
(חבצלת)
לחיסכון בחומרי ניקוי: למלא מתז במעט נוזל מרוכז לניקוי כללי ולהשלים במים. לא ייאמן עד כמה זה יותר זול מכל ה-"רסס-נגב"ים למיניהם.
איך לחסוך בגלישה באינטרנט-
אם אתם גולשים באינטרנט "דייל אפ" אז יש אפשרות לבחור במסלול מוזל דרך בזק (מלבד תשלום חודשי לספק האינטרנט) .במסלול זה משלמים 10 ש"ח לחודש ,ואז עלות דקת גלישה, מ שש בערב ועד למחרת ב8 בבוקר ,היא חצי אגורה בלבד.סופ"ש מ13:00 ביום שישי ועד בוקר ראשון באותו מחיר.
ומי שלא מתאפק וגולש ביום ישלם רק 4 א"ג לדקה.
נראה לי שבזק לא פירסמה את זה כי ברירת המחדל היא לשלם תעריף קבוע של 9 א"ג לדקה בכל שעות היממה. החסכון אדיר .
הערה חשובה!! במסלול זה, תשלום המינימום לכל התחברות לאינטרנט הוא 22.5 אג'. זה משנה את תחשיב הכדאיות של המסלול, וצריך לקחת את זה בחשבון.
אגב לגולשים כבדים מאד ,בתשלום של 99 ש"ח לחודש לבזק אפשר לגלוש חופשי כל החודש (אמיל_ע‏)
קישור | העבר | מחק כוכב_מעז‏ (20.11.2006 01:08):
אל תשכחו שלפעמים באמת, כמו שכבר אמרו לפני, כדאי לקנות דברים יקרים..כי "אנחנו לא עשירים מספיק כדי לקנות בזול"
אגב, בהשראת האתר אני עושה מסיבת חברות תחת השם - "בזאר!" כל אחת תביא דברים שהיא לא צריכה (בגדים, קישוטים, קוסמטיקה וכו') ונעשה גם ערב בנות וגם החלפות את השאר נתרום. כל החברות שלי התלהבו נורא
קישור | העבר | מחק פפריקה_הונגרית‏ (23.11.2006 13:15):
ערכתי קצת , וגם הוספתי, מקווה שלא יכעסו עליי יותר מדי.
קישור | העבר | מחק אילה_בשדה_הדגן‏ (24.11.2006 00:11):
מתפרת בגדי ילדים קיבוץ צרעה .
בגדים פשוטים וגם שמלות נחמדות מכותנה לילדות.
התענוג הוא בלקנות לילד בגדים שמי שתפרה אותם זו אישה גימלאית בקיבוץ, לא איזה פועל/ת סיני בסדנת זיעה . המחיר סביר.האיכות טובה מאוד.עושים גם תיקונים.
טלפון :029908241
קישור | העבר | מחק פלוני_אלמונית‏ (07.12.2006 17:36):
משהו שלא ראיתי כאן - שימוש חוזר בשקיות ניילון: כשאני הולכת לסופר/שוק, אני מביאה איתי מהבית את שקיות הניילון, ובמקום לקחת עוד שקית חדשה לירקות, חלב וכו', משתמשת בשקית שהבאתי. אז נכון שעל השקיות בסופר (עדיין) לא גובים כסף, אבל החיסכון הוא גם בנזק לסביבה, וגם במקום בבית - השקיות מצטברות ומצטברות - לא עוד!
קישור | העבר | מחק מיכלי (07.12.2006 17:43):
משהו שלא ראיתי כאן
שקיות_נילון_במספרים?‏
קישור | העבר | מחק מיכלי (07.12.2006 17:44):
כמעט: שקיות_פלסטיק_במספרים‏‏
קישור | העבר | מחק ענת (10.12.2006 13:35):
עצות חכמות ומועילות,תודה
קישור | העבר | מחק תמרול_ה‏ (10.12.2006 13:56):
אתר שבו אנשים מציעים לתת דברים שהם לא צריכים.
אנשים אחרים יכולים לכתוב ולבקש דברים שהם צריכים.
לא החלפת חפצים, פשוט מתן או קבלה:
‏אגורה‏
קישור | העבר | מחק אליה_דור_כהן‏ (10.12.2006 14:26):
גם חוסך שקיות אשפה (כמות האשפה קטנה לפחות פי 3) וגם מחזיר לאדמה את מה שלקחנו ממנה
וגם למי שיש גינת ירק או עצים, עציצים וכ"ו משמש כדישון חינם.
קישור | העבר | מחק אמא_אדמה‏ (10.12.2006 20:14):
קישור | העבר | מחק מורינגה_רותמית?‏ (11.12.2006 11:22):
אצלנו השקיות של הסופר הן גם שקיות הזבל (המופרד, מה שאומר שיש כמה פחים)
וגם שקיות לאוכל לעבודה ולבי"ס..
זה דורש קצת התאמה של גודל הפחים - לפח ענק הן לא מתאימות, אבל לפח רגיל כן.
שנים לא קנינו שקיות אוכל ולא שקיות אשפה.
קישור | העבר | מחק פלוני_אלמוני?‏ (11.12.2006 16:55):
קופסאות פלסטיק עם מכסה - לכל אחד קופסה משלו. השקעה חד פעמית ולא צריך יותר שקיות פלסטיק.
קישור | העבר | מחק מיכלונת_פה‏ (11.12.2006 23:50):
ואם כבר אז אפשר לאסוף קופסאות (קופסאות של חלבה, חומוס, גלידה... בהתאם לגודל הרצוי. גם אם לא קונים את המוצרים האלו בטח יש איזה קרוב משפחה או חבר שכן...)
קישור | העבר | מחק פלונית (10.01.2007 10:48):
אינטרנט - כבר דובר על זה כאן, אבל מזכירה שוב.
אתמול בן הזוג התקשר לספק האינטרנט שלנו וביקש להוריד מהמחיר.
אחרי משא ומתן לא קשה מידי, הסכום החודשי הורד מ 80 ש"ח ל 35 ש"ח , באופן קבוע. לא לחצי שנה ולא לתקופת ניסיון, אלא לתמיד....
קישור | העבר | מחק מיכל_שץ‏ (13.01.2007 20:07):
הסכום החודשי הורד מ 80 ש"ח ל 35 ש"ח , באופן קבוע. לא לחצי שנה ולא לתקופת ניסיון, אלא לתמיד....
אז את חייבת לגלות לנו מי הספק!
קישור | העבר | מחק פלונית (13.01.2007 20:37):
אז את חייבת לגלות לנו מי הספק! בשמחה!
קישור | העבר | מחק בשמת_א‏ (13.01.2007 21:24):
אני משלמת לאינטרנט ברק 25 ש"ח לחודש, אבל יש עוד תשלום לבזק על ה-ADSL. זה נחשב?
קישור | העבר | מחק מיכל_אמא_של_ליאור‏ (13.01.2007 21:32):
אינטרנט זהב , זו חברה מגעילה שבחידוש חוזה איתה סיכמה איתי דבר אחד בעל פה וחייבה אותי דבר אחר לגמרי , וכשהתלוננתי הם כאילו תיקנו אבל חזרו על אותו תרגיל מסריח שוב , ולקח לי זמן רב להתנתק מהם . אז רציתי להזהיר שיש גם כאלה שלא מרוצים מהם .
קישור | העבר | מחק פלונית (13.01.2007 21:36):
אבל יש עוד תשלום לבזק על ה-ADSL. זה נחשב כן, גם לנו יש עוד תשלום לבזק.
למעשה, מה שהתכוונתי להגיד בסיפור על אינטרנט זהב היה ששווה להתמקח עם החברות האלה.
קישור | העבר | מחק פלוני_אלמונית‏ (12.04.2007 16:02):
תרופת סבתא היא לשים בכוס חצי כוס שמן זית, ביצה אחת לערבב ולחפוף את השיער (רטוב) להשאיר ל4 שעות ולשטוף, השיער ניראה יותר בריא ומבריק.
קישור | העבר | מחק חיסכו_ואימצו?‏ (23.04.2007 10:34):
‏עצות‏
חלקן ידועות, חלקן פחות. תמיד טוב להיזכר.
קישור | העבר | מחק טלי_מתכוננת_לביאת_המשיח‏ (30.04.2007 09:36):
מי באמת אימצה את הרעיון של למחזר מגבונים לדוגמא..וליבש אותם..ולסדר אחד על השני...
אני ועוד לפני שקראתי פה.
תחשבי, יש היום מגבונים באיכות מעולה (של בייבי-כיף - באמת לא עם כל מגבון אפשר לעשות את זה) הם כמעט בעובי של מגבת. <כך זו בכל אופן ההרגשה של>
ואם אני מנגבת בהם אבק, או את שפופרת הטלפון המרוחה בשוקולד, או את המקור למריחה (כלומר היד של בן השנתיים) לא חבל לזרוק? המכונה הרי ממילא מכבסת בלי הפסקה (מומלץ לשים את המגבונים ברשת כביסה על-מנת שלא ילכו "לטייל" במכונה)
אח"כ משפריצים עליהם "רסס ונגב" או חומר לניקוי חלונות, מנקה יופי!
דרך אגב, עצה שיכולה לחסוך כח ועצבים: ילד שקם מהשולחן ומסרב לשטוף ידיים (גיל ה"לא לא") לנגב עם מגבון במקום להתרוצץ אחריו בכל הבית: "בוא לשטוף ידיים"
קישור | העבר | מחק טלי_מתכוננת_לביאת_המשיח‏ (30.04.2007 09:40):
משהו שלא ראיתי כאן - שימוש חוזר בשקיות ניילון
קניתי ב-20 ש"ח סל פלסטיק נחמד (כמו של הסבתות) שחוסך את המראה המגוחך: מוצר ארוז בתוך שקית או במילים אחרות: שקית בתוך שקית בתוך שקית...
קישור | העבר | מחק רונילי (08.08.2007 22:10):
1)לחזור להשתמש באמה - משחה לניקוי כלים. מאוד זול בייחוד אם קונים דלי אמה גדול.
2)לערוך תפריט שבועי (אני ערכתי דו שבועי, ניתן גם חודשי אם לא רוצים לאכול כל שבוע אותו האוכל באותם הימים) בו מציינים בטבלה את ימות השבוע וארוחות הבוקר, צהריים, ארבע וערב, לכל יום ויום. כלומר מתכננים מה בדיוק בכוונתינו לאכול בכל יום במשך השבוע הקרוב, בהתאם לכך לערוך רשימת קניות. הדבר חוסך קניות של: אולי יבוא לנו באמצע השבוע לבשל פסטה... ובסוף סתם קניתם פסטה, רוטב, וכו' כלומר הקניות הן מאוד ממוקדות. חיסכון אדיר בכסף. שנית, חוסך כאב ראש של: מה אני אכין היום לצהריים... שלישית, אין גיבוב של דברים מיותרים במקרר שסתם מתקלקלים וחבל.
3)כאשר אתם מבשלים, בשלו בכמויות, חלקו למנות והקפיאו. זה לא ניתן ליישום בכל דבר, אבל בחלק ניכר כן, וזה חוסך עבודה (עובדים פעם אחת, וזה מספיק למספר פעמים, כך גם מנקים פעם אחת במקום מספר פעמים) אני מבצעת את זה ברוטב עגבניות שמתאים לפסטה, לפיצה, לטוסט ושקשוקה. עושה סיר ענקי, מחלקת לארבע מנות, וכל שבוע מורידה מנה אחת מהפריזר למקרר. גם בקציצות בשר זה עובד טוב: אני מכינה את כל התערובת (בצל, פטרוזיליה, תבלינים, בשר וכו') מחלקת למנות ומקפיאה. פעם בשבוע משתמשת באחת המנות להכנת קציצות וזה קל - מפשירה לפני היציאה לעבודה ומטגנת עם חזרתי מהעבודה. זהו אין הכנה נוספת.
זהו לבינתיים. מקווה שמישהי אהבה ואמצה. אני התלהבתי מכל תגלית כזו במשך כמה שבועות.
קישור | העבר | מחק צוויליך (09.08.2007 01:08):
אם אפשר, בקשר לסעיף 12 (נהיגה חסכונית):
לבחור רכב שצורך פחות דלק לכל ק"מ נסיעה, כמו רכבים עם נפח מנוע קטן אבל לא בהכרח
נפח המנוע לא קובע - השאלה כמה משקל המנוע דוחף. יחסית לכך הנפח הוא (כמעט) זניח. אוטו כבד = יותר דלק.
קישור | העבר | מחק ג'ינ_ג'ית‏ (10.08.2007 19:23):
רונלי אימצתי את מספר 3, בייחוד בנוגע לרוטב עגבניות שמתאים לרוב המזונות שלי... מה שכן- אין מניעה להקפיא כל מה שקשור לעגבניות? הן חומציות וכו'- זה לא מקלקל את הרוטב? תודה
קישור | העבר | מחק רונילי (12.08.2007 22:17):
לג'ינ_ג'ית?‏ - לא עד כמה שידוע לי. אני יכולה רק להעיד על הטעם - טעים! מעבר לזה, אני לא מומחית גדולה בענייני בריאות ותזונה, אולי מישהי אחרת תוכל לשפוך אור.
קישור | העבר | מחק פלוני_אלמונית‏ (07.10.2007 14:10):
קישור | העבר | מחק הבוסתנאי (18.11.2007 05:09):
בעבר, שילמנו כ350 שקלים לחודש בבזק עבור טלפון בלבד.
היום עברנו ל072 [קווי זהב דרך הוט] ואנו משלמים כ 160 \170 שקלים בחודש.
אבל, התשלום כולל, טלפון ואינטרנט כולל ספק[ללא הגבלת זמן ].
קישור | העבר | מחק נוסע_מלא?‏ (26.01.2008 23:01):
לנוסעים באגד
הידעתם: ישנה "כרטיסיית שתי נסיעות",
כך שאם אתם עולים שניים לאוטובוס,
אתם יכולים לקנות כרטיסים יחד (לשניים) ויוצא לכם 15% הנחה.
‏קישור להסבר באתר אגד‏
קישור | העבר | מחק גינת_שמש?‏ (28.07.2009 13:51):
לבזק יש תעריף מוזל בין שבע לאחת בצהרים או בין אחת לשבע בערב.
פשוט לבחור באיזה שעות. אפשר לבטל מתי שרוצים ולא עולה כסף להרשם.
קישור | העבר | מחק אהבת_עולם‏ (22.06.2010 21:16):
כתבתי עכשיו ב-ככר_השוק‏:
טיפ קטן ונחמד לחיסכון (בהנחה שזה לא ידוע כבר):
כשמצחצחים שיניים - במקום לשים משחה מלוא המברשת, מספיק טיפה אחת טיפונת קטנטנה כדי ליצור את אותו אפקט של קצף ותחושת ניקיון. אפילו שמינית או פחות מהכמות ששמים בדרך כלל.
כבר כמה שנים עושה את זה בכיף. וכך כל שפופרת מספיקה לחודשים רבים מאו-ד.
זה חסכוני במיוחד כשמדובר במשחות טבעיות שהן יקרות יותר.
קישור | העבר | מחק פלוני_אלמונית‏ (23.06.2011 19:07):
‏http://bishulbezol.blogspot.com/‏ בלוג עם המון עצות לחסכון בהוצאות מזון
קישור | העבר | מחק אחת (04.12.2012 17:23):
אניאחתאיזו משתמשת ברבע טבליה למדיח כלים בכל הדחה.
אפשר לפתוח דף_חדש, או לכתוב כאן בדף עצות_לחיסכון_בכל_התחומים:
מילים טובות מסלקות עננים שחורים